Χίλια εννιακόσια εβδομήντα τέσσερα : CaptainBook.gr - Το πιο ενημερωμένο ηλεκτρονικό βιβλιοπωλείο.\nΟι χριστουγεννιάτικες βόμβες κι η εξαφάνιση του Λάκι, η Λιντς Γιουνάιτεντ και οι Μπέι Σίτι Ρόλερς, Ο "Εξορκιστής" και το "Ιτ έιν΄τ χαφ χοτ μαμ".\nΤο "Χίλια Εννιακόσια Εβδομήντα Τέσσερα" αποτελεί το πρώτο μέρος της τετραλογίας "The Red Riding Quartet", η οποία εκτυλίσσεται την περίοδο της δράσης του Στραγγαλιστή του Γιορκσάιρ (Peter Sutcliffe) και των ερευνών για τον εντοπισμό και τη σύλληψή του.\nΤο 2003 ο David Peace συμπεριλήφθηκε από το περιοδικό Granta στους είκοσι καλύτερους νέους μυθιστοριογράφους της Μεγάλης Βρετανίας.\n21χ12 εκ., 437 σελίδες\nΆλλα πρόσωπα: Γιάννης Ράγκος (Υπεύθυνος Σειράς) , Νίκος Κουφάκης (Μεταφραστής) ,\nISBN (10ψήφιο): 960-518-334-Χ


Αντίδραση και Κύπελλο\n6-03-2019 | 6:40πμ\nΟπαδοί της ΑΕΚ πήγαν στα Σπάτα για την απαράδεκτη εικόνα της ομάδας\nΗ ΑΕΚ δεν βρίσκεται σε καλό φεγγάρι και αυτό φάνηκε και στο παιχνίδι με τον Αρη. Περίπου 15 οπαδοί της Ενωσης, εμφανώς απογοητευμένοι από την κακή εικόνα που παρουσίασαν οι παίκτες του Μανόλο Χιμένεθ, βρέθηκαν στα Σπάτα και ζήτησαν με πανό να αλλάξει άμεσα η εικόνα της ομάδας αλλά και την κατάκτηση του Κυπέλλου.\nΟι φίλοι της ΑΕΚ δεν μπήκαν μέσα στο προπονητικό για να μιλήσουν στους παίκτες, αλλά τα είπαν σε ήρεμο τόνο με τους Δημητριάδη και Λυμπερόπουλο. Συγκεκριμένα τους είπαν: «Είναι απαράδεκτη η εικόνα που έχετε. Δεν γίνεται να μην παλεύετε τα παιχνίδια. Όποια λάθη κι αν έχουν γίνει φέτος, που έχουν γίνει, εσείς δεν παλεύετε καν. Είναι απαράδεκτη η εικόνα που έχετε μέσα στο γήπεδο. Πήρατε αέρα με το πρωτάθλημα και νομίζετε ότι τα πράγματα θα είναι έτσι εύκολα και χωρίς προσπάθεια θα έρχονται οι νίκες, αλλά είδατε ότι δεν είναι έτσι η κατάσταση. Δώσαμε δικαίωμα με τις εμφανίσεις μας σε ομάδες που δεν μπορούν να μας κοιτάξουν στα μάτια, να μας υποτιμούν. Σοβαρευτείτε, παλέψετε έως το καλοκαίρι κάθε παιχνίδι και να διορθώσετε όσο μπορείτε την απογοητευτική εικόνα που είχαμε φέτος. Εμείς ήμασταν δίπλα σας, σας στηρίξαμε και στα δύσκολα και στα καλά, αλλά υπάρχουν και κάποια πράγματα που δεν μπορούν να γίνουν ανεκτά».\nΗ κίνηση των οπαδών προκάλεσε την έντονη δυσαρέσκεια του Δημήτρη Μελισσανίδη. Είναι ξεκάθαρο για τον «Τίγρη» και αυτονόητο ότι σε ένα υγιές κλαμπ η διοίκηση και τα στελέχη της ομάδας είναι εκείνοι που θα πρέπει να χειρίζονται τις καταστάσεις. Γι’ αυτό και όταν χθες το πρωί ενημερώθηκε για το αίτημα των οπαδών να μπουν στο προπονητικό κέντρο και να μιλήσουν στους παίκτες, όχι απλά απάντησε αρνητικά, αλλά ξεκαθάρισε ότι «στο προπονητήριο δεν μπαίνει κανείς».\nΟ Μελισσανίδης, εξάλλου, ποτέ δεν δίστασε να θέσει τους ποδοσφαιριστές προ των ευθυνών τους σε επισκέψεις που τους έχει κάνει στα Σπάτα. Σε κάποιες, μάλιστα, τους έχει μιλήσει με πολύ σκληρή γλώσσα. Ενώ ποτέ δεν δίστασε να αναλάβει –ακόμη και δημόσια– και τις δικές του ευθύνες για λάθη που έχουν γίνει. Δεν έκρυψε λοιπόν ούτε τώρα την ενόχλησή του, για την παρουσία των εν λόγω οπαδών (που δεν προέρχονταν από κάποιο σύνδεσμο) έξω από τα Σπάτα!\nΤέλος, παίκτης της ΑΕΚ πρέπει να θεωρείται ο Γιώργος Αθανασιάδης. Η Ενωση έχει δώσει τα χέρια με τον τον 26χρονο τερματοφύλακα που μένει ελεύθερος το καλοκαίρι από τον Αστέρα Τρίπολης.


Πέθανε ο «πατέρας» της ΕΡΑ-ΣΠΟΡ, Γιώργος Τζαβέλας | ΕΙΔΗΣΕΙΣ\nΠέθανε ο «πατέρας» της ΕΡΑ-ΣΠΟΡ, Γιώργος Τζαβέλας\n1-09-2021 • 21:56μμ\nUPD: 1-09-2021 • 21:56μμ\nΥπηρέτησε επί σειρά ετών την κρατική τηλεόραση και το κρατικό ραδιόφωνο.\nΣε ηλικία 79 έφυγε από τη ζωή ο δημοσιογράφος Γιώργος Τζαβέλας, ο οποίος επί σειρά ετών υπηρέτησε την κρατική τηλεόραση και το κρατικό ραδιόφωνο.\nΟ επονομαζόμενος και «πατέρας της ΕΡΑ-ΣΠΟΡ», ανέλαβε Γενικός Διευθυντής της Ελληνικής Ραδιοφωνίας τον Ιανουάριο του 1990 και στις 3 Μαΐου 1993 βγήκε στον αέρα η πρώτη εκπομπή του αμιγώς αθλητικού ραδιοφώνου.\nΕμπνευστής ήταν ο Κώστας Μότσης, οποίος με τον τότε Γενικό Διευθυντή της Ελληνικής Ραδιοφωνίας και σε συνεργασία με τον Ηρακλή Κοτζιά, προχώρησαν στο σχεδιασμό και τη δομή του νέου προγράμματος δημιουργώντας ένα εγχείρημα-πρόκληση για τα ραδιοφωνικά δεδομένα.\nΤην είδηση του θανάτου του έκανε γνωστή η πρώην σύζυγός του, Νίκη Τζαβέλα: «Έφυγε για το μεγάλο ταξίδι ο πρώην άνδρας μου, Γιώργος Τζαβελλας, δημοσιογράφος στην ΕΡΤ. Καλός πατέρας των δυο παιδιών μας, αυθεντικός δημοσιογράφος, γοητευτικός άνδρας, προσέλκυε τις γυναίκες. Καλό ταξίδι Γιώργο. Ευχαριστώ για όλες τις καλές στιγμές και τα δυο παιδιά μας», έγραψε στο twitter.\nΈφυγε για το μεγαλο ταξίδι ο πρώην άνδρας μου, Γιώργος Τζαβελλας, δημοσιογράφος στην ΕΡΤ .\nΚαλός πατερας των δυο παιδιών μας, αυθεντικός δημοσιογράφος, γοητευτικός άνδρας, προσέλκυε τις γυναίκες.\nΚαλό ταξίδι Γιώργο. Ευχαριστώ για όλες τις καλές στιγμές κ τα δυο παιδιά μας. 😢🌷\n— Νίκη Τζαβέλα (@tzavelaniki) September 1, 2021\nΕργάστηκε στη εφημερίδα «Ημέρα».\nΑπό το 1969 εργάστηκε στην κρατική τηλεόραση και το ραδιόφωνο.\nΠαρουσίαζε τις Ειδήσεις από τη μεταπολίτευση (1974) μέχρι τον Οκτώβριο του 1981.\nΑρχισυντάκτης του Δελτίου Ειδήσεων της ΕΡΤ2 και στη συνέχεια μεταφέρθηκε στο Ραδιόφωνο.\nΉταν Αρχισυντάκτης Ειδήσεων στην ΕΡΑ-4 μέχρι τον Ιανουάριο του 1990, οπότε και ανέλαβε Γενικός Διευθυντής της Ελληνικής Ραδιοφωνίας.


Βεζένκοφ: Από Σεπτέμβριο η ανανέωση, πιστεύω ότι επιστρέφει ο Ολυμπιακός στην Α1 - Newsmag\nΒεζένκοφ: Από Σεπτέμβριο η ανανέωση, πιστεύω ότι επιστρέφει ο Ολυμπιακός στην Α1\nΜεγάλη συνέντευξη στον τηλεοπτικό σταθμό TV+ στη Βουλγαρία έδωσε ο φόργουορντ του Ολυμπιακού, Σάσα Βεζένκοφ, με τον πατέρα του, Σάσο και μίλησε κυρίως, για τον Ολυμπιακό!\nΟ Βεζένκοφ έκανε μια μικρή αναδρομή στη σεζόν κι εξέφρασε την άποψη ότι ο Ολυμπιακός θα επιστρέψει στο ελληνικό Πρωτάθλημα, αλλά όχι ως πληροφορία του, παρά μόνο ως αίσθησή του.\n“Είχαμε ένα στόχο να κυνηγήσουμε φέτος, αφού δεν παίζουμε στο πρωτάθλημα, αλλά δεν μπήκαμε στους “8” της Euroleague.\nΌ,τι κι αν κάνεις εσύ σε προσωπικό επίπεδο, δεν έχει σημασία εάν δεν πάει καλά η ομάδα σου.\nΘα έλθει η επιτυχία, το πιστεύω, αλλά το μπάσκετ είναι ομαδικό σπορ!\nΟ Ολυμπιακός δεν παίζει στο ελληνικό πρωτάθλημα από το 2019, είναι μια απόφαση της διοίκησης που στήριξαν οι φίλαθλοι. Έχει τα θετικά και τα αρνητικά της, είναι μεγάλο θέμα στην Ελλάδα και μακριά η ιστορία του.\nΕμείς ως παίκτες κάνουμε τη δουλειά μας.\nΌλοι θέλουν να βλέπουν πολλούς αγώνες Ολυμπιακού-Παναθηναϊκού στη σεζόν, πλέον βλέπουν μόνο δύο στη Euroleague.\nΗ άποψή μου είναι ότι ο Ολυμπιακός θα γυρίσει στο πρωτάθλημα, αλλά ας περιμένουμε να δούμε”.\nΟ πατέρας του Σάσα, Σάσο Βεζένκοφ, έκανε μεγαλύτερη αναδρομή στην καριέρα του γιου του, και εξέφρασε τη βεβαιότητα ότι κάποια στιγμή, ο Σάσα θα παίξει στο ΝΒΑ.\nΣε ότι έχει να κάνει με τον Ολυμπιακό, με τον οποίο έχει συμβόλαιο για μια ακόμα σεζόν, ο πατέρας Βεζένκοφ είπε ότι οι συζητήσεις για την ανανέωσή του, πιθανόν θα αρχίσουν από τον Σεπτέμβριο.


Το Διδασκαλείο Νίβιτσας στο σπίτι της δασκάλας! Εμπόδια από τις Αλβανικές αρχές στη λειτουργία του.\nΕλληνικό Διδασκαλείο ιδρύθηκε στη Νίβιτσα της Βορείου Ηπείρου, όμως οι Αλβανικές αρχές δεν επέτρεψαν την λειτουργία του, ούτε καν τις απογευματινές ώρες, σε αίθουσα του Αλβανικού Σχολείου! Αποτέλεσμα, το Διδασκαλείο να στεγάζεται προσωρινά στο σπίτι της δασκάλας!\nΤο Διδασκαλείο αυτό ιδρύθηκε από την «Κίνηση για την Αναγέννηση της Βορείου Ηπείρου», η οποία σε ενημερωτικό της δελτίο επισημαίνει σχετικά: «Μεγάλος ενθουσιασμός επεκράτησε στα παιδιά. Όμως μετά από λίγες ημέρες, Αλβανός επιθεωρητής αφίχθη από τους Αγίους Σαράντα και απαγόρευσε τη χρήση του Αλβανικού σχολικού κτηρίου από το...\nΕίναι, λοιπόν, πολλά τα εκπαιδευτικά προβλήματα της Ελληνικής Μειονότητας και, απ' ότι φαίνεται, παραμένουν άλυτα, παρά, τις περί του αντιθέτου υποσχέσεις.\nΓι' αυτό αναγκάζονται πολλά παιδιά να φεύγουν από τον τόπο τους και να φοιτούν σε σχολεία της Θεσπρωτίας και των Ιωαννίνων.\nΩστόσο, η προσπάθεια δεν εγκαταλείπεται. Όπως ενημερώνει η «Κίνηση για την Αναγέννηση της Βορείου Ηπείρου», «στην Άρτα Αυλώνας ιδρύθηκε ένα ακόμη διδασκαλείο. Μετά από προσπάθειες βρέθηκε η κατάλληλη δασκάλα και ξεκίνησαν τα μαθήματα στην μικρή οικία, που ανήκει στην εκκλησία. Μεγάλη η προσέλευση μαθητών, που με ενθουσιασμό άρχισαν να διδάσκονται και πάλι στην μητρική τους γλώσσα».\nΚαι στην σχετική ανακοίνωση προστίθεται: «Το διδασκαλείο αυτό, όπως και το άλλο της Νίβιτσας, λειτούργησε χάρις στην οικονομική στήριξη των Κων/νας Αιλιανού - Τσίγκου, Δανάης Τούλια, Μελίνας Ζέκου, Κλεονίκης Σηφάκη, Ασπασίας Σχοινά και Παναγιώτη Καραγιάννη».


MUNAMAR BEACH HOTEL ICMELER - Icmeler, Τουρκία\nKayabal Cad 2, Icmeler, Τουρκία\nΤο Munamar Beach Hotel είναι μοναδικό ξενοδοχείο 5 αστέρων, το οποίο βρίσκεται κοντά σε παραλία.\nΑυτό το ξενοδοχείο απέχει 5.0 χλμ από AquaDream Water Park, Αμφιθέατρο Μαρμαρίδας και Κάστρο Μαρμαρίδας. Είναι μόλις 10 λεπτά με τα πόδια από το κέντρο της πόλης Icmeler.\nΤο Munamar Beach Hotel προσφέρει 68 δωμάτια εξοπλισμένα με θυρίδα ασφαλείας, μπαλκόνι, τηλεόραση, μίνι μπαρ και τηλέφωνο μαζί με όλα τα αξιοθέατα της πόλης Icmeler σε εύκολη πρόσβαση. Μπανιέρα, τζακούζι και σεσουάρ προσφέρονται σε όλα τα μπάνια.\nΤο κατάλυμα έχει λόμπι-εστιατόριο με πιάτα τούρκικης κουζίνας. Το καφέ-μπαρ σερβίρει κρασιά, αναψυκτικά και μπίρες.\nΟι επισκέπτες μπορούν να φτάσουν στο Munamar Beach Hotel οδικώς από το αεροδρόμιο Dalaman σε 55 λεπτά.\nΟι επισκέπτες έχουν στη διάθεσή τους καθαριστήριο και υπηρεσία δωματίου, καθώς και ανελκυστήρα, κομμωτήριο και ανταλλακτήριο συναλλάγματος.\nΤο κατάλυμα προσφέρει μίνι club και παιδική χαρά για παιδιά. Το ξενοδοχείο παρέχει πίνγκ-πόνγκ και μπιλιάρδο και άλλα είδη γυμναστικής.\nMunamar Beach Hotel, Τουρκία\nPetunya Konak Hotel Μούγκλα


Aνατολικές Γκόμενες. « epikroman\n« Το ZAZ του παππού.\nΗ ΧΟΛΕΡΑ »\nPosted by romankappa στο Αύγουστος 27, 2011\nΠαρακολουθώντας το καλύτερο τόπικ του Ελληνικού Ιντερνετίου δεν γινόταν να μην γράψω και εγώ την εξυπνάδα μου. Ξερω οτι με το κειμενο θα στεναχωρησω πολλες, αλλα τι να καμνωμεν, θα το αντιμετωπισω με πυγμη και θαρρος.\nΠερί πρώην ανατολικομπλοκαδούρων\nΤο να προσπαθησεις να ερμηνευσεις πληρως την ιδιοσυγκρασια μιας πρωην ανατολικιας, μου θυμιζει την ηττα που εφαγα, προσπαθωντας να εξηγησω πινακα του mondrian στη μανα μου.\nΜε την ελληνιδα, το αντιστοιχο ειναι, να αναλυεις το dada σε χρυσοψαρο.\n(που διαολο εχει θαφτει το τοσο ωραιο τοπίκο των τεχνων?)\nΚαταρχην οι περισσοτεροι εδω μεσα εχετε την εντυπωση οτι πρ. ανατολικη γκομενα=ρωσιδα.\nΤhanks perestroika, δεν ειναι ετσι. Μετα την καταρρευση, καθε ενα απο τα 15 κρατη, απεκτησε-»επανεκτησε» τη δικη κουλτουρα, κοινωνικη συνοχη, ταυτοτητα κλπ. Το ιδιο και οι κατοικοι αυτων. Μπορω να σας πω για τις ρωσιδες και ουκρανες. Τα δυο ειδη, δεν εχουν σχεδον καμια σχεση μεταξυ τους. Προφανως ειναι καθαρα προσωπικη και απολύτως σωστη η αποψη μου.\nΓια τις ρωσσιδες, ισχυουν, αν και το παραγ@μησε λιγακι, μερικα απο αυτα που είπε ο nigga skye (τεραστιος pimp)\nΑναρωτιεμαι ολοι εσεις που λετε για το ποσο ανωτερες ειναι οι Ρωσιδες απο τις Ελληνιδες, εχετε κανει ποτε σχεση με Ρωσιδα, ή εστω, παρεα;; Παρτε λιγη προσωπικη εμπειρια να γουσταρετε:1. Οι ex – eastern bloc γκομενες ειναι εντελως ψυχακια λαιμαι, με εμφυτη ταση για αυτοκαταστροφη. Μελαγχολικες, εως και καταθλιπτικες, βλεπουν τα παντα μαυρα, ακομη κι οταν ειναι χαρουμενες το χαμογελο τους βγαζει μια μελαγχολια.2. Μιλαμε για τον ΟΡΙΣΜΟ του MATERIALIST WHORE, μακραν περισσοτερο απο τις Ελληνιδες. Τσιμπουκωνουν παππουδες οχι για ενα πιατο φαϊ (εκει το δικαιολογεις) αλλα για να αγοραζουν ακριβα (και συνηθως ακαλαισθητα, παλιομοδιτικα – I’ll get back to that later) ρουχα και αλλα.3. Νομιζετε οτι οι Ελληνιδες θελουν τον Ιπποτη; Που να δειτε οι Ρωσιδες. Απλα και μονο να σας πω οτι στη Ρωσια θεωρειται δεδομενο οτι θα ανοιγεις καθε πορτα για μια γκομενα, οτι θα πληρωνεις τα παντα κοκ. Τουλαχιστον οι Ελληνιδες εχουν και λιγο το κομπλεξ της μη αυταρκειας απεναντι στις λοιπες Ευρωπαιες και αυτα παιζουν απο ατομο σε ατομο.4. Το γουστο τους. Larv Oh Larv… δειτε μονο τα κοτσιδακια της Yulia… ειδικα σε χωρες οπως η Φινλανδια οπου παιζει πολυ το casual ντυσιμο, οι Ρωσιδες φαινονται λες και μολις απεδρασαν απο την Ανατολικη Ευρωπη της δεκαετιας του 80.\n5. Υποκειμενικο το γουστο -granted- , αλλο ΙΜΟ ειναι εντελως κρυοκωλες και ασεξουαλικες εν συγκρισει με μεσογειακες-λατινες.\nΜερικα σχολια για το κειμενο…\nΟπως παντα εξαρταται σε τι ατομο-α θα πεσεις. Δεν ειναι και το καλυτερο να εχεις περασει την εφηβεια σου σε χωρα της πρ. σοβ. ενωσης αμεσως μετα τη καταρρευση. Μιλαμε για την φτωχεια. Εκτος αν μπλεκεις με γκοθουδες.\nΠερι golddiggerz…. Παντου υπαρχουν. Αν εμλεξες με γυναικα-κορη ολιγαρχη, καλα να παθεις.\nΕπισης, βαραει ρολο απο τι περιοχες γκομενες γνωρισες. Μοσχα δεν ειναι μονο κεντρο…το ιδιο Αγ.Πετρουπολη.\nΝαι θα της ανοιξεις την πορτα, ναι θα πληρωσεις το δειπνο, «αλλιως τι ανδρας εισαι?» -θα σου πει.\nΕπρεπε να ξερεις, οτι με τρια πραγματα ειναι τρελαμενες οι ρωσιδες εδω και δεκαετιες. Οτι λαμπει-12ποντα-γουνα.\nΔεν νοειται Μοσχοβιτισσα να παει αβαφη στο μπακαλικο.\nΤωρα για το ντυσιμο, νταξ, βρηκες χωρα να σχολιασεις. Αν ρωτησεις ρωσιδα-ουκρανη, γιατι ντυνεται ετσι…και οχι πιο νορμαλ ευρωπαικα, θα σου πει, οτι χεστηκε για το ντυσιμο των ευρωπαιων και οτι ειναι το τελευταιο που την απασχολει. Η μοδα εκει ειναι εντελως σε αλλα μηκη. Ειναι κατι σαν παραδοση πλεον. Γυαλιστερα-εντονα χρωματα κλπ… αφου ειπαμε, οτι λαμπει. Που να δεις και χορο αποφοιτησης σχολειου. Θα τυφλωθεις.\nΚαι μετα θα σε παω σε ντισκο, να κουφαθεις.\nΟλα αυτα εξηγουνται πολυ ευκολα. Εχουν καπιταλισμο μολις 20 χρονια, οτι φασεις περασε ο δυτικος κοσμος, αυτοι τις περνανε τωρα. Χιππιδες, σεξοεπανασταση, ντισκομπαλες, τετοια φαση.\nΚαλα ρε αθεοφοβε τη τρελη Τιμο. με τη κοτσιδα της βρηκες σαν παραδειγμα.Ειναι κατι σαν τον Καραφυρερ εδω. Δεν την εσωσαν τα κοτσιδακια ομως, δικαζεται για τρελες αρπαχτες.\nΠερι Ουκρανεζων (Ουκρανιδων? Ουκρανων? πως διαολο ειναι το σωστο?)\nΕπειδη ειναι η φυλη μου, ειναι οι καλυτερες.-\nΠερα απο την πλακα,οσες εχω γνωρισει(οχι κωλομπαρα και τετοια), οντως ειναι πιο νορμαλ απο ρωσιδες, εχουν μαθει να εχουν λιγοτερες απαιτησεις, πολυ πιο προσγειωμενες, γατουλες εντελως. Ακομα και το zaporozhets μετραει.\nΔεν εχουν αυτο το εντελως ξεκωλο των ρωσσιδων, που προσωπικα δεν με χαλαει, ετσι ντυνονται.\nΚαι θα ελεγα οτι ειναι πιο elegant σε χαρακτηρα παντα.\nΕπισης ισχυει αυτο:\nex soviet remali\n= BFE LFE κτλ\nΘα το προτιμησει αντι ετουτων:\nΝαι, ο αλκοολισμος ειναι ενα απο τα μεγαλυτερα προβληματα στην Ουκρανια (και Ρωσια) και εξηγει τα πολλα διαζυγια.\nΟποτε τα στανταρτς των γυναικων για τους ανδρες ειναι αρκετα χαμηλα. Βασικα αυτο που ψαχνουν ειναι ενας τυπακος νορμαλ, να αγαπαει αυτη και τους απογονους. Εχουν μαθει να μη στηριζονται στους ανδρες(η 1η φωτο το εξηγει καλα) συνεπως προσπαθουν να ειναι ανεξαρτητες και πολλες φορες ειναι αυτες που βαστανε το σπιτι οικονομικα.Εεεεεπισης(οχι που θα τη γλυτωνατε)……υπαρχουν περιοχες με αναλογια γυναικες-ανδρες 2 προς 1.\nΟτι οι γυναικες κυνηγανε τους ανδρες.\nΝαι ρε φιλε, ανταγωνιζονται για τα ρεμαλια. Στη προσπαθεια προσελκυσης αρσενικου, ντυνονται ετσι οπως ντυνονται, σε πλησιαζουν πρωτες και τα σχετικα. Με λιγα λογια ακομα και ο Τhomas_C200K δεν θα χρειαζοταν να σκορπα 50ευρα.\nΑλλα σας εχουν προλαβει οι Τουρκοι.Βεβαια μη περιμενετε να σας ορμηξουν ορδες of beautiful vaginas, ξερουν πολυ καλα για τι τις θες και σε θα γειωσουν καταλληλα. Και ναι, θα εκμεταλλευτουν βλακες και λιγδιαρηδες μπιχλες ληγουριδες με νοοτροπια γαμικουλα που νομιζουν οτι βρηκαν γκομενα να της πουλησουν μουρη.Επειδη θα μπορουσα να γραφω μεχρι μεθαυριο τελειωνω σιγα σιγα….Μια μερα ειχα αραξει σε ενα παγκακι στο Khreschatyk στο Κιεβο και βαθμολογουσα γκομενακια.\nΕ λοιπον το 70% ηταν ανετα 9αρια. Μιλαμε για μουνοθυελλα…Περι συγκρισης με Ελληνιδες.\nΟποιος βρει στο παρακατω βιδεακιον εστω και μια απο τις συμμετεχουσες, σαν τις σουπιες που παιρνουν μερος σε αντιστοιχα δρωμενα στην Ελλαδα, εχει 5 κιλα pelemeni και 3 λιτρα gorilka(καλυτερο απο βοτκες κλπ) να φυγει στο καλο.\nΕιναι και τοπικος , στυλ μιςς πελοποννησος σως σως.\nThis entry was posted on Αύγουστος 27, 2011 στις 19:58\tand is filed under Αχ αυτές οι γυναίκες. You can follow any responses to this entry through the RSS 2.0 feed. You can leave a response, ή trackback from your own site.


eXofitsio: Η ΕΛΛΕΙΨΗ ΟΡΑΜΑΤΟΣ ΤΑΛΑΝΙΖΕΙ ΤΗΝ ΝΕΑ ΔΗΜΟΚΡΑΤΙΑ\nΗ ΕΛΛΕΙΨΗ ΟΡΑΜΑΤΟΣ ΤΑΛΑΝΙΖΕΙ ΤΗΝ ΝΕΑ ΔΗΜΟΚΡΑΤΙΑ\nΕίναι το κυριότερο πρόβλημα που ταλανίζει την Νέα Δημοκρατία. Εάν οι σκληροπυρηνικοί του κόμματος, έβλεπαν ξεκάθαρα το πρόβλημα θα είχε επιλυθεί, με τον έναν ή τον άλλο τρόπο. Ωστόσο δεν βλέπουν μακρυά απο την μύτη τους. Το πολύ καλά οργανωμένο μίσος, εναντίον του Σύριζα, διατηρεί προς τον παρόν την συνοχή της Νέας Δημοκρατίας...\n'Ομως...όραμα δεν υπάρχει. Για τον λόγο αυτό άλλωστε, οι ξενιτεμένοι ψηφοφόροι της, ενώ φεύγουν από τον Σύριζα -είναι τοις πάσι γνωστό και μόνον ηλίθιοι δεν το δέχονται, αφού οι αριθμοί μιλούν, πως ένα μεγάλο ποσοστό ψηφοφόρων της ιστορικής παράταξης δεν ψήφισαν τον Σαμαρά- δεν επιστρέφουν στην κοιτίδα τους.\nΔεν υπάρχει όραμα, γιατί δεν υπάρχει εναλλακτική πρόταση. Ουσιαστική, στοιχειοθετημένη, με χρονοδιαγράμματα, με αποδείξεις, με σπιρτάδα. Τόσους μήνες αρχηγός ο Κυριάκος δεν εχει καταθέσει μια σοβαρή πρόταση. Όλο άρνηση στα πάντα είναι. Κι όμως οι γκάφες της κυβέρνησης διαδέχονται η μια την άλλη. Είναι ξεκάθαρο, ότι χωρίς όραμα, η Νέα Δημοκρατία του Κούλη θα φθίνει συνεχώς. Δεν την βαστούν ούτε τα διαπλεκόμενα, ούτε οι στημένες δημοσκοπήσεις...


Περίσσεψαν κανιβαλισμός και κωλοπαιδαρία στο θέμα του Mega | Plus: Γνώμες | gazzetta.gr\nΣάββατο, 12 Μαρτίου 2016 - 18:02\nΠερίσσεψαν κανιβαλισμός και κωλοπαιδαρία στο θέμα του Mega\nΑπίθανος κανιβαλισμός με υπερδόση κωλοπαιδαρισμού έχει κατακλύσει τα social media με στόχο το Mega. Σαν να περίμεναν με αγωνία να υπάρξουν κακά νέα για τον σταθμό, ώστε να μπορέσουν να ξεράσουν χολή και μίσος. Γράφει o Χρήστος Παναγιωτόπουλος\nΈτσι εισπράττω εγώ την αντίδραση πολλών -πάρα πολλών, δυστυχώς.\nΤο εκπληκτικό στην υπόθεση είναι ότι όλοι αυτοί επιχειρούν να ταυτίσουν τους εργαζόμενους με τους ιδιοκτήτες και τους δυο τρεις προβεβλημένους δημοσιογράφους. Λυσσάνε με την ιδέα ότι θα βρεθούνστο δρόμο και οι 520 εργαζόμενοι (ρεπόρτερς, παραγωγοί, σκηνοθέτες, τεχνικοί, διοικητικοί, μακιγιέζ, τηλεφωνήτριες).\nΚαταγγέλλουν το «διαπλεκόμενο» κανάλι και τους εργαζόμενους, που δήθεν πλούτισαν και…ας πρόσεχαν! Σαν να ήταν μίσθαρνα όργανα των ιδιοκτητών, των οποίων τις εντολές εφάρμοζαν πιστά, με στόχο να πλουτίζουν εκείνοι και να αμείβονται πλουσιοπάροχα οι ίδιοι. Σε βάρος του λαού, εννοείται…\nΤο γεγονός ότι στα χρόνια της κρίσης έχουν υποστεί ΟΛΟΙ τέσσερις ή και πέντε μειώσεις μισθών, αποσιωπάται. Το γεγονός ότι τα εισοδήματα τους έχουν επιστρέψει στα αντίστοιχα του 1998, αποκρύπτεται. Το γεγονός ότι κάνουν διπλάσια δουλειά -λόγω πολλών αποχωρήσεων, ακριβώς λόγω των μειώσεων στις αποδοχές τους- δεν αναφέρεται πουθενά.\nΤο «επιχείρημα» πως εργάζονταν στο «μιντιακό σύμβολο» της διαπλοκής είναι ακαταμάχητο! Στο κανάλι που δήθεν προσπαθούσε να πείσει ότι τα μνημόνια είναι καλά, που δήθεν τρομοκρατούσε τον κόσμο ότι αν ψηφίσει αντιμνημονιακά θα κλείσουν οι τράπεζες και θα κινδυνεύσει η χώρα με εκδίωξη από το ευρώ. Που δήθεν μετέδιδε διαστρεβλωμένες τις ειδήσεις για να συντηρείται στην εξουσία το παλιό πολιτικό σύστημα και να αναπαράγουν την εξουσία τους οι εκδότες του σταθμού.\nΗ ρημάδα η αλήθεια είναι μαλώτρα, λέει ο λαός. Και μήπως δεν είναι αλήθεια ότι έκλεισαν οι τράπεζες και επιβλήθηκαν capital controls; Μήπως δεν είναι αλήθεια ότι θα μας έδιωχναν με τις κλωτσιές από το ευρώ αν ο Αλέξης Τσίπρας δεν έκανε τη μνημειώδη κωλοτούμπα μετά το δημοψήφισμα, μετατρέποντας το 62% ΌΧΙ σε ΝΑΙ ΣΕ ΌΛΑ;\nΑλλά, έτσι κι αλλιώς, κάθε πολίτης δικαιούται να έχει την προσωπική του άποψη και να κάνει τις δικές του επιλογές. Και όταν ψηφίζει και όταν δείχνει την προτίμησή του σε κάποιο κανάλι, ραδιόφωνο, εφημερίδα ή σάιτ για την ενημέρωσή του. Αν δεν του άρεσε η ενημέρωση που προσέφερε το Mega ας άλλαζε συχνότητα. Ποιος θα τον εμπόδιζε;\nΚανείς, φυσικά. Όπως κανείς δεν τον εμποδίζει να αποδοκιμάζει δημοσίως όποιον πολιτικό, όποια πολιτική ή τη στάση όποιου ΜΜΕ δεν εγκρίνει. Έτσι συμβαίνει στις δημοκρατίες -και ευτυχώς.\nΤι σχέση, όμως, έχει η ενδεχόμενη απόρριψη της ενημέρωσης που προσφέρει ένα ΜΜΕ με το μίσος που διοχετεύτηκε, όταν έγιναν γνωστά τα προβλήματα που αντιμετωπίζει το Mega; Είναι αποδεκτοί οι«πανηγυρισμοί» μπροστά στο ενδεχόμενο να μείνουν στο δρόμο 520 άνθρωποι με τις οικογένειές τους; Είναι λογικό το επιχείρημα «ας πρόσεχαν»;\nΌταν η κυβέρνηση Σαμαρά έκλεισε την ΕΡΤ, έγραψα άρθρο εδώ στην aixmi.gr, με το οποίο εξέφραζα την απόλυτη διαφωνία μου. Σημείωνα πως όταν κάποιος είναι άρρωστος, φροντίζεις να τον κάνεις καλά, δεν τον σκοτώνεις. Και η ΕΡΤ ήταν βαριά άρρωστη -και παραμένει, μετά την επαναλειτουργία της. Διατύπωσα δημοσίως τη θέση αυτή παρότι ήμουν διευθυντής Ειδήσεων και Ενημέρωσης του Mega, οι ιδιοκτήτες του οποίου υποτίθεται πως ήθελαν να μπει λουκέτο στην κρατική τηλεόραση, διότι δήθεν κάτι θα κέρδιζαν οι ίδιοι. Αυτές τις γελοιότητες δεν έλεγαν διάφοροι αντιμνημονιακοί φωστήρες τότε;\nΞέρετε σε ποιο συμπέρασμα έχω καταλήξει; Ότι η κρίση όχι μόνο δεν ενίσχυσε την αλληλεγγύη στην κοινωνία, αλλά αντίθετα γιγάντωσε την ανθρωποφαγία. Υπάρχουν πολλοί που χαίρονται πραγματικά όταν ο διπλανός τους υποφέρει, όταν αγωνιά, όταν χάνει τη δουλειά του. Η λογική «δεν έχω εγώ, γιατί να έχεις εσύ;» ή «τα κονόμησες τα προηγούμενα χρόνια, τώρα θα πληρώσεις» κυριαρχεί σε ευρύτατα στρώματα, δυστυχώς.\nΈτσι δεν πρόκειται να πάμε μακριά. Όταν πανηγυρίζουμε που κάποιος γύρω μας ασθενεί ή δυστυχεί, δεν έχουμε μέλλον. Όταν κάνουμε πάρτι επειδή μια επιχείρηση κινδυνεύει να κλείσει, είμαστε θεόστραβοι -όχι απλώς τυφλοί. Πιστεύει κανείς ότι αν κλείσει το Mega δεν θα μπορούν να ζήσουν οι ιδιοκτήτες του;Υπάρχει κανείς τόσο ηλίθιος; Εκείνοι που δεν θα έχουν χρήματα για να τα βγάλουν πέρα είναι οι εργαζόμενοι…


Ο Κόκκαλης αναδεικνύει τις προτάσεις των Λαρισαίων καταστηματαρχών της εστίασης για τη σωτηρία του κλάδου | LarisaNew\non: 0:00, 26-11-2020 In: ΑΠΟ ΛΑΡΙΣΑ, ΕΙΔΗΣΕΙΣ, ΠΟΛΙΤΙΚΗ\nΝα αναδείξει τον στρατηγικό σχεδιασμό για τη διάσωση της εστίασης όπως αυτός έχει διατυπωθεί από τον Σύνδεσμο Ιδιοκτήτων Καταστημάτων Αναψυχής και Εστίασης Νομού Λάρισας, επιχειρεί ο βουλευτής Λάρισας του ΣΥΡΙΖΑ κ. Βασίλης Κόκκαλης με αναφορά του προς τον αρμόδιο υπουργό Οικονομικών κ. Χρήστο Σταϊκούρα.\nΌπως τονίζεται χαρακτηριστικά στο υπόμνημα των καταστηματαρχών της εστίασης, «η επόμενη μέρα λειτουργίας των καταστημάτων εστίασης, απαιτεί ρεαλιστικές και γενναίες αποφάσεις, ώστε να διασωθούν οι χιλιάδες επιχειρήσεις και εργαζόμενοι του κλάδου. Τα ιδιαίτερα χαρακτηριστικά που διέπουν τον πολύπαθο κλάδο της εστίασης καθώς και τις υγειονομικές οδηγίες που θα συνοδεύσουν την επανέναρξη της λειτουργίας των καταστημάτων μας, επιβάλλουν ρηξικέλευθα μέτρα και λύσεις αποτελεσματικές για τον κλάδο και το σύνολο της ελληνικής οικονομίας».\nΣτο υπόμνημα αναφέρονται επίσης τα εξής:\nΑ. Όσο διαρκεί\n• Επιλεγμένη αναστολή ώστε τα καταστήματα εστίασης να παραμείνουν κλειστά και να σταματήσει η οικονομική αιμορραγία αλλά και η εύκολη στοχοποίηση από ΜΜΕ και κοινή γνώμη.\n• Αναστολή όλων των φορολογικών -ασφαλιστικών υποχρεώσεων.\n• Προστασία εργαζομένων μέσω της αποζημίωσης ειδικού σκοπού για όσο διάστημα υπολειτουργούν τα καταστήματα εστίασης λόγω των υγειονομικών περιορισμών.\n• Επιδότηση μέσω της επιστρεπτέας προκαταβολής , για να καλυφθούν δαπάνες παγίων και βιοτικές ανάγκες των επιχειρηματιών. Αξιολόγηση ώστε τα ποσά από το σύνολο των επιστρεπτέων προκαταβολών να επιδοτούνται έως 100% και ανάλογα με το συνολικό ποσό που έχει λάβει κάθε επιχείρηση.\n• Διατήρηση της μείωσης των ενοικίων κατά 40% για το πρώτο εξάμηνο του 2021 και παράταση όλων μισθώσεων κατά ένα έτος με απαγόρευση των εξώσεων.\n• Δέσμη μέτρων με σχεδιασμό τουλάχιστον μέχρι το τέλος 2022.\n• Ενιαίος ΦΠΑ 6% σε όλη την εστίαση μέχρι το τέλος του 2021, με πλήρη φοροαπαλλαγή των ποσών που ξοδεύονται στην εστίαση.\n• Αυστηροποίηση του πλαισίου ελέγχου μέσω της ψηφιακής αναβάθμισης με πρόταση για άμεση καταβολή του ΦΠΑ ημερησίως. Στόχος η πραγματική βιωσιμότητα των καταστημάτων εστίασης, η διατήρηση ή ακόμα και η αύξηση των εσόδων του κράτους .\n• Στήριξη των θέσεων εργασίας με διατήρηση όλων αυτών που υπήρχαν τον Μάρτιο του 2020 στην εστίαση με επιδότηση της εργασίας\nΚάλυψη α νά εξάμη νο του μη μισθολογικού κόστους :\n• Στοχευμένα προγράμματα ΕΣΠΑ, για τον κλάδο της εστίασης στην Νέα Προγραμματική Περίοδο 2021-2027. ^\n• Η Γενική Γραμματεία Εστίασης καλείται να αναδιοργανώσει την λειτουργία και να βάλει τις βάσεις βιωσιμότητας σε έναν κλάδο βαριά πληττόμενου και με παθογένειες δεκαετιών.\nΗ εστίαση θα τα καταφέρει και στην χειρότερη οικονομική κρίση του αιώνα, αν δεν αγνοηθεί όπως στο παρελθόν.»\nΣε δήλωση του ο κ. Κόκκαλης τονίζει επίσης τα εξής: «Ο κλάδος της εστίασης πληρώνει ίσως το βαρύτερο τίμημα από το σύνολο των παραγωγικών δραστηριοτήτων λόγω των περιοριστικών μέτρων της πανδημίας. Οι προτάσεις των Λαρισαίων καταστηματαρχών εμπεριέχονται από ρεαλισμό και δείχνουν βαθιά γνώση του προβλήματος. Ευελπιστώ ο υπουργός Οικονομικών να τις λάβει σοβαρά υπόψη στον κυβερνητικό σχεδιασμό που πρέπει να εφαρμοστεί άμεσα προκειμένου να αποφύγουμε ένα άνευ προηγουμένου οικονομικό ναυάγιο».


κάνει αυτήν την εργασία, κατ’ αρχάς νιώθει λίγο την αγάπη του Θεού και αργότερα, όσο προχωράει, την νιώθει όλο και πιο πολύ. Ο νους του βρίσκεται μόνιμα πλέον στον Θεό, και δεν τον συγκινεί τίποτα πλέον το γήινο και το μάταιο. Στην καρδιά του φουντώνει η αγάπη προς το Θεό, γεμίζει και δε θέλει πια να σκέφτεται τίποτα άλλο εκτός από τον Θεό. Αδιαφορεί για όλα τα του κόσμου και σκέφτεται συνέχεια τον Ουράνιο Πατέρα. Βλέπεις, όσοι ασχολούνται με εφευρέσεις, απορροφούνται από την επιστήμη. Πού είναι όμως η δική μας απορρόφηση από τον Χριστό;\nΑναρτήθηκε από Αρχιμανδρίτης Τιμόθεος Παπασταύρου στις 3:43 μ.μ.


Lenin Reloaded: Σειρά εκλαϊκευτικών άρθρων Ριζοσπάστη για την Πολιτική Οικονομία-Οι ιδιότητες της εργατικής δύναμης\nΣειρά εκλαϊκευτικών άρθρων Ριζοσπάστη για την Πολιτική Οικονομία-Οι ιδιότητες της εργατικής δύναμης\n8. Οι λειτουργίες του χρήματος-Ο νόμος της αξίας\n9. Η μετατροπή του χρήματος σε κεφάλαιο-Η εργατική δύναμη\nΟπως κάθε εμπόρευμα έτσι και η εργατική δύναμη (ΕΔ) σαν εμπόρευμα, έχει δύο βασικές ιδιότητες, αξία και αξία χρήσης.\nΗ αξία της ΕΔ σαν εμπόρευμα καθορίζεται από τον κοινωνικά αναγκαίο χρόνο εργασίας που είναι απαραίτητος, για την παραγωγή και την αναπαραγωγή της.\nΗ αναπαραγωγή της ΕΔ συνίσταται στην αποκατάσταση των δυνάμεων και της ενέργειας που ξοδεύει ο εργάτης.\nΓια να γίνει αυτό πρέπει ο εργάτης να φάει, να πιει, να ντυθεί, να ξεκουραστεί, να έχει κατοικία κλπ.\nΟι φορείς της ΕΔ είναι θνητοί και τη θέση τους, των εργατών που έγιναν ανίκανοι για εργασία, πρέπει να την καταλάβουν άλλοι, κυρίως η νέα γενιά του προλεταριάτου.\nΑπό τα παραπάνω προκύπτει ότι η αξία του εμπορεύματος ΕΔ είναι ίση με την αξία των αντικειμένων κατανάλωσης που είναι αναγκαία για τη συντήρηση του εργάτη και της οικογένειάς του.\nΤο μέγεθος της αξίας του εμπορεύματος ΕΔ καθορίζεται από πολλούς παράγοντες: Στην πορεία της ιστορικής εξέλιξης της κοινωνίας αλλάζουν το επίπεδο και τα μέσα ικανοποίησης των συνηθισμένων αναγκών του εργάτη.\nΣτις διάφορες χώρες το επίπεδο των συνηθισμένων αναγκών του εργάτη δεν είναι το ίδιο. Οι ιδιομορφίες του ιστορικού δρόμου που πέρασε η κάθε χώρα και των συνθηκών μέσα στις οποίες διαμορφώθηκε η τάξη των μισθωτών εργατών, καθορίζουν κατά πολύ το χαρακτήρα των αναγκών της.\nΟι κλιματολογικές και άλλες φυσικές συνθήκες ασκούν μια ορισμένη επίδραση στις ανάγκες του εργάτη (τροφή, ρούχα, κατοικία κλπ.). Επίσης σημαντικός παράγοντας που περιλαμβάνεται στην αξία της ΕΔ είναι οι δαπάνες για την ικανοποίηση των πολιτιστικών αναγκών του εργάτη και της οικογένειάς του (μόρφωση παιδιών, αγορά εφημερίδων, βιβλίων, κλπ.).\nΗ τιμή της ΕΔ όπως και κάθε άλλου εμπορεύματος, διακυμαίνεται ανάλογα με την προσφορά και τη ζήτηση.\nΑκόμα το επίπεδο της αξίας και της τιμής της ΕΔ εξαρτάται και από τη δύναμη και συσπείρωση της εργατικής τάξης της δοσμένης χώρας, από την ικανότητά της να αντιμετωπίσει την πίεση της αστικής τάξης, η οποία επιδιώκει να μειώσει το επίπεδο αυτό.\nΗ αξία χρήσης της ΕΔ σαν εμπόρευμα συνίσταται στην ικανότητά της να δημιουργεί αξία και μάλιστα αξία μεγαλύτερη από αυτήν που έχει η ίδια η εργατική δύναμη.\nΣε ό,τι αφορά την ποσότητα και τη δομή των αξιών χρήσης, καθώς και το μέγεθος της αξίας τους που είναι απαραίτητες για την κανονική αναπαραγωγή της ΕΔ, παρατηρούνται δύο τάσεις σήμερα: Από τη μια μεριά σημειώνεται αύξηση, όχι μόνο ποσοτική αλλά και ποιοτική - περισσότερα εμπορεύματα και υπηρεσίες με διαφορετική δομή όπως είναι τα ψυγεία, τα πλυντήρια, οι τηλεοράσεις, τα τηλέφωνα και άλλα μακράς χρήσης προϊόντα. Και από την άλλη μεριά η εμφάνιση νέων αναγκών, λόγω της επιστημονικο-τεχνικής επανάστασης, η οποία ολοένα και αυξάνει το μερίδιο της σύνθετης, υψηλά ειδικευμένης εργασίας και μειώνει αντίστοιχα εκείνο της απλής (ανειδίκευτης) εργασίας. Οι αλλαγές στο χαρακτήρα και την ένταση της εργασίας όπως και στο φυσικό περιβάλλον, έχουν ως συνέπεια την αύξηση όχι μόνο της ποσότητας αλλά και της ποιότητας των εμπορευμάτων και των υπηρεσιών, ιδιαίτερα σε ό,τι αφορά τις στεγαστικές και συγκοινωνιακές ανάγκες, αλλά και των δαπανών για τη γενική και την ειδική μόρφωση των εργαζομένων. Ολα αυτά έχουν ως αποτέλεσμα την αύξηση της αξίας της εργατικής δύναμης.\nΗ κίνηση όμως της αξίας της ΕΔ επιδέχεται την επίδραση και παραγόντων που αντιστρατεύονται την τάση αυτή. Και αυτοί οι παράγοντες προέρχονται από την πιο γοργή, σε σχέση με τις προκαπιταλιστικές κοινωνίες, ανάπτυξη των παραγωγικών δυνάμεων. Η ανάπτυξη αυτή αυξάνει την παραγωγικότητα της κοινωνικής εργασίας, η οποία οδηγεί στη μείωση της αξίας της ΕΔ, της αξίας των μέσων συντήρησής της.\nΗ παραγωγικότητα της κοινωνικής εργασίας στις περισσότερες καπιταλιστικές χώρες, μακροπρόθεσμα αυξάνει πιο γρήγορα απ' ό,τι οι εκφραζόμενες, στην αγοραστική δύναμη του μισθού εργασίας, δαπάνες για αναπαραγωγή της εργατικής δύναμης. Γι' αυτό οι τάσεις στην κίνηση της αξίας της ΕΔ πρέπει πάντα να εξετάζονται συγκριτικά σε σχέση με την υπεραξία.\nΣτις σημερινές συνθήκες μόνο το ένα τρίτο, αν όχι το ένα τέταρτο από τη νεοδημιουργημένη από το μισθωτό εργάτη αξία, πηγαίνει για την αναπαραγωγή του εμπορεύματος εργατική δύναμη. Αυτή η αντιφατική εξάρτηση εξηγείται με το διπλό χαρακτήρα της εργασίας, που παράγει το εμπόρευμα.\nΣτο ερώτημα: ποια από τις δύο αυτές τάσεις της αξίας της ΕΔ, στη συγκεκριμένη χώρα και περίοδο επικρατεί, αυτό είναι ένα ζήτημα που κατά πρώτο και κύριο λόγο εξαρτάται από την πορεία της παραγωγικότητας της κοινωνικής εργασίας και των αναγκών της εργατικής τάξης.\nΑυτό βέβαια καθόλου δε σημαίνει ότι καλύπτονται όλες οι ανάγκες της εργατικής δύναμης. Απεναντίας. Το χαρακτηριστικό γνώρισμα του καπιταλισμού είναι η συνεχής τάση να πληρώνεται η ΕΔ κάτω από την αξία της.\nΣυνοψίζοντας μπορούμε να πούμε ότι η αξία της ΕΔ, ΕΙΝΑΙ ΕΚΕΙΝΟ το χρηματικό ποσό που απαιτείται για την αγορά των μέσων συντήρησης του εργάτη και της οικογένειάς του, αποτελεί τη χρηματική έκφραση της αξίας ή την τιμή της εργατικής δύναμης.\nΗ ΕΔ σαν εμπόρευμα έχει ορισμένες ΙΔΙΟΜΟΡΦΙΕΣ.\nα) Ενώ όλα τα άλλα εμπορεύματα πωλούνται για πάντα, η εργατική δύναμη σαν εμπόρευμα πουλιέται μόνο για ένα καθορισμένο χρονικό διάστημα -μέρα, βδομάδα, μήνα κλπ.\nβ) Η πώληση της ΕΔ μόνο για ένα χρονικό διάστημα διαφυλάσσει την προσωπική ελευθερία του προλεταριάτου.\nγ) Επειδή η ΕΔ είναι αδιαχώριστη από τον κάτοχό της, η κατανάλωση της ΕΔ στην καπιταλιστική επιχείρηση είναι ταυτόχρονα και εκμετάλλευση του ίδιου του μισθωτού εργάτη.\nΑναρτήθηκε από Αντωνης στις 9:39 μ.μ.


Η Uzay Bulut, Τουρκάλα αναλύτρια, αποκαλύπτει τις πραγματικές διαστάσεις του τουρκικού ρατσιστικού εθνικισμού και τις τουρκικές θηριωδίες\nΔύσκολα, ομολογουμένως, θα φανταζόταν κάποιος ότι μια Τουρκάλα δημοσιογράφος και πολιτική αναλύτρια θα μιλούσε για το Κυπριακό σε διεθνή φόρα– όπως το ετήσιο συνέδριο του ΟΑΣΕ – και θα εξέθετε τις τουρκικές θηριωδίες. Κι όμως στην περίπτωση της Uzay Bulut, τα λόγια είναι λίγα για το έργο που επιτελεί, όσον αφορά στην προβολή της ιστορικής αλήθειας και στην προώθηση της δικαιοσύνης, αφού τολμά να σταθεί απέναντι στο επίσημο τουρκικό αφήγημα για όσα έγιναν και γίνονται στη χώρα της.\nΟύσα ελεύθερο πνεύμα, όχι μόνο «ξέβαψε» από τη μνήμη της, μέσα από την προσωπική της έρευνα, την τουρκική προπαγάνδα που είχε διδαχτεί στο σχολείο, αλλά εδώ και χρόνια, μέσω της αρθρογραφίας της, έχει βάλει σκοπό να προβάλει τα γεγονότα που αφορούν τιςκαταπιεσμένες μειονότητες στην πατρίδα της, την Τουρκία, αψηφώντας την αυταρχική κυβέρνηση. Βέβαια, η συνεχής αποκάλυψη και δημοσίευση άρθρων για το γενοκτονικό παρελθόν της Άγκυρας και τις συνεχιζόμενες παραβιάσεις των ανθρωπίνων δικαιωμάτων, γίνεται με μεγάλο προσωπικό κόστος για την ίδια, καθώς θέτει σε κίνδυνο την ασφάλειά της. Η ίδια αναγκάζεται να ζει σε αυτοεξορία, έχοντας έξι χρόνια να επισκεφθεί την πατρίδα της.\nΣε συνέντευξή της στον «Φ», η Uzay Bulut υποστηρίζει ότι «ο πραγματικός εκδημοκρατισμός της Ανατολίας μπορεί να συμβεί μόνο εάν οι κάτοικοι αυτών των εδαφών μάθουν και αποδεχτούν τα ιστορικά γεγονότα και εάν η τουρκική κυβέρνηση θεωρηθεί υπεύθυνη για τα εγκλήματά της κατά της ανθρωπότητας».\nΕξηγεί ακόμη πως η Κύπρος αποτελούσε πάντα μια «εθνική υπόθεση» για τους Τούρκους, από τότε που εισέβαλαν στο νησί, για πρώτη φορά οι Οθωμανοί το 1571. Υπογραμμίζει ότι η τουρκική κατοχή αποτελεί ένα διαρκές έγκλημα, σημειώνοντας ότι αυτό που έχει κάνει η Τουρκία στον κατεχόμενο βορρά είναι εθνοκάθαρση και καταστροφή πολιτιστικής κληρονομιάς.\nΥποστηρίζει επίσης ότι η Κύπρος θα πρέπει να είναι ένα κυρίαρχο, ενιαίο κράτος, όπου οι τουρκόφωνοι Κύπριοι –όπως και άλλες μειονότητες– θα έχουν τα ανθρώπινα δικαιώματα, που κατοχυρώνονται από το Σύνταγμα. Σχολιάζοντας την τρέχουσα πολιτική της Τουρκίας, σημειώνει ότι άρχισε να στοχεύει την ΑΟΖ της Κύπρου το 2011 και συνεχίζει την ιστορική της εχθρότητα κατά της Κύπρου και της Ελλάδας στην Ανατολική Μεσόγειο.-Γεννηθήκατε και μεγαλώσατε στην Τουρκία. Με ποιον τρόπο οι σπουδές σας και οι εμπειρίες σας, έχουν επηρεάσει τις απόψεις σας για την ιστορία και την πολιτική; Γιατί ενδιαφερθήκατε για την ιστορία και συγκεκριμένα για τις ελληνοτουρκικές σχέσεις;\n-Ναι, γεννήθηκα και μεγάλωσα στην Τουρκία. Από παιδί, με ενδιέφερε να μάθω για την ιστορία. Στα τουρκικά σχολεία, ωστόσο, μας διδάσκουν τουρκικούς εθνικιστικούς μύθους για την ιστορία, παρά την πραγματική ιστορία του εκτουρκισμού της Μικράς Ασίας. Αλλά ευτυχώς εισήχθηκα σε νέους τύπους πληροφόρησης και ερωτημάτων σχετικά με την ιστορία, την πολιτική και τη φιλοσοφία, αφού άρχισα να σπουδάζω στο πανεπιστήμιο, γεγονός που με έκανε να συνειδητοποιήσω ότι υπήρχαν τόσα πολλά, που δεν ήξερα για την πραγματική ιστορία της χώρας μου. Όμως η αναστροφή της πλύσης εγκεφάλου δεν γίνεται από τη μια μέρα στην άλλη. Μου πήρε χρόνια για να ξεμάθω. Έπρεπε να κάνω ερωτήσεις και να αναζητήσω νέες απαντήσεις, σχετικά με την ιστορία, την πολιτική και τις ταυτότητες των ανθρώπων στη χώρα μου. Γεννήθηκα σε μια πόλη, στην ακτή της Μαύρης Θάλασσας, η οποία προηγουμένως ήταν ελληνική πόλη πριν εξισλαμιστεί κατά τους αιώνες μετά την εισβολή της από τους Οθωμανούς Τούρκους τον 15ο αιώνα. Επομένως, ένα από τα ακαδημαϊκά μου ενδιαφέροντα είναι οι τουρκοελληνικές σχέσεις.\nΑφού οι Οθωμανοί Τούρκοι εισέβαλαν και κατέλαβαν την Κωνσταντινούπολη και τον Πόντο τον 15ο αιώνα, Χριστιανοί και Εβραίοι έγιναν υποτελείς δεύτερης κατηγορίας της Οθωμανικής Αυτοκρατορίας. Οι Οθωμανοί Τούρκοι χρησιμοποίησαν πολλές μεθόδους για να εξισλαμίσουν τους μη μουσουλμανικούς πληθυσμούς τους. Αυτό περιελάμβανε τη σεξουαλική σκλαβιά γυναικών και νεαρών αγοριών, εκτοπίσεις και σφαγές. Υπήρχαν επίσης και άλλες πρακτικές, που επιτάχυναν τον εξισλαμισμό αυτών των εδαφών. Ο δρ Βασίλειος Μεϊχανετσίδης εξηγεί αυτά τα φαινόμενα στα κείμενά του, συμπεριλαμβανομένου του άρθρου του με τίτλο «Το πιο καλά φυλαγμένο μυστικό της Τουρκίας: Εξισλαμισμένοι Χριστιανοί».\nΕπομένως, με ενδιαφέρει πολύ να μάθω και να μοιραστώ τις γνώσεις μου, σχετικά με την ιστορία του εξισλαμισμού της Ανατολίας, γιατί αυτή η ιστορία είναι και δική μας ιστορία. Πολλοί άνθρωποι στην Τουρκία, οι οποίοι σήμερα είναι γλωσσικά και πολιτιστικά Τούρκοι, στην πραγματικότητα είναι απόγονοι Ελλήνων, Αρμενίων, Ασσυρίων ή Εβραίων.\n– Στα άρθρα σας έχετε γράψει για την τουρκική εισβολή στην Κύπρο το 1974 και τις παραβιάσεις των ανθρωπίνων δικαιωμάτων. Έχετε επίσης γράψει για παραβιάσεις των δικαιωμάτων των μειονοτήτων και για τους Κούρδους. Δεν είναι πολύ συνηθισμένο να βλέπουμε έναν δημοσιογράφο να γράφει ενάντια στο εθνικό αφήγημα. Πώς το σχολιάζετε αυτό; Ποιοι είναι οι κύριοι λόγοι που σας ώθησαν να γράψετε για αυτά τα ζητήματα;\n– Δυστυχώς, η Τουρκία είναι μια από τις χώρες που αντιμετωπίζει τους πολίτες των μειονοτήτων της με τον χειρότερο και πιο βάναυσο τρόπο. Η τουρκική κυβέρνηση, για παράδειγμα, εξακολουθεί να αρνείται τη χριστιανική γενοκτονία του 1913-23, κατηγορώντας ακόμη και τα θύματα για το έγκλημα που διαπράχθηκε εναντίον τους. Από την ίδρυση της Τουρκικής Δημοκρατίας το 1923, η Τουρκία κάνει συστηματικές διακρίσεις εις βάρος των εθνοτικών και θρησκευτικών της μειονοτήτων. Δεν υπήρχε σχεδόν καμία ελευθερία λόγου και ελεύθερος τύπος ακόμη και πριν το Κόμμα Δικαιοσύνης και Ανάπτυξης (ΑΚΡ) ανέλθει στην εξουσία. Όποιος αμφισβητούσε δημόσια τα «ιερά» ψεύδη, που προπαγανδίζει το κράτος, βρισκόταν σε μπελάδες. Και τα τελευταία χρόνια, πολλοί δημοσιογράφοι, ακαδημαϊκοί και άλλοι διανοούμενοι αναγκάστηκαν να εγκαταλείψουν την Τουρκία, λόγω της ολοένα και πιο αυταρχικής φύσης της τουρκικής κυβέρνησης.\nΩστόσο, επιθυμώ να είμαι μέρος της λύσης και όχι του προβλήματος. Θέλω η Τουρκία να έχει πολιτισμένους θεσμούς και να σταματήσει να παραβιάζει τα δικαιώματα των πολιτών της και των άλλων εθνών. Έτσι μαθαίνω, κάνω ερωτήσεις, γράφω και κάνω ρεπορτάζ. Πιστεύω ότι ο πραγματικός εκδημοκρατισμός της Ανατολίας μπορεί να συμβεί μόνο εάν οι κάτοικοι αυτών των εδαφών μάθουν και αποδεχτούν τα ιστορικά γεγονότα και εάν η τουρκική κυβέρνηση θεωρηθεί υπεύθυνη για τα εγκλήματά της κατά της ανθρωπότητας.\nΌσο για την κατοχή της Κύπρου από την Τουρκία, είναι ένα διαρκές έγκλημα. Τα τελευταία 47 χρόνια, σχεδόν το 40 τοις εκατόν της Κύπρου έχει λεηλατηθεί βάναυσα, ευρισκόμενο υπό τουρκική αιχμαλωσία. Αυτό που έχει κάνει η Τουρκία στον κατεχόμενο βορρά είναι εθνοκάθαρση και καταστροφή πολιτιστικής κληρονομιάς. Συνιστά μιαν από τις σημαντικότερες περιπτώσεις κλοπής γης και εποικισμού στη σύγχρονη ιστορία.-Αναφερθήκατε στην προπαγάνδα που κάνουν τα τουρκικά ΜΜΕ για το Κυπριακό. Οι Τούρκοι πολίτες έχουν ιδέα για το τι συμβαίνει στην Κύπρο τις τελευταίες πέντε δεκαετίες; Η πλειοψηφία πιστεύει την προπαγάνδα;\n-Ναι, η πλειοψηφία πιστεύει στην τουρκική προπαγάνδα για την Κύπρο. Πιστεύουν ότι το 1974 έγινε μια «ειρηνευτική επιχείρηση» και ότι το κατεχόμενο τμήμα της βόρειας Κύπρου αποτελεί «τουρκική γη». Και αυτό έχει να κάνει πολύ με τους τουρκικούς εθνικιστικούς μύθους και τον τρόπο, με τον οποίο το Ισλάμ απανθρωποποιεί τους μη μουσουλμάνους ή τους “kafirs” (απίστους).\nΠολλοί Τούρκοι εθνικιστές εξιδανικεύουν στρατιωτικούς ηγέτες από την Κεντρική Ασία, όπως ο Αττίλα, ο Τζένγκις Χαν και ο Τιμούρ, οι οποίοι ήταν διαβόητοι αιμοδιψείς τύραννοι, που εισέβαλαν σε τεράστιες εκτάσεις εδαφών και έσφαξαν αμάχους μαζικά και κατέστρεψαν πολιτισμούς. Ο Τιμούρ, για παράδειγμα, ισοπέδωσε βιβλιοθήκες. Ως εκ τούτου, αυτή η εξιδανίκευση είναι που δίνει σε πολλούς Τούρκους μια νοοτροπία «κατάκτησης». Έτσι, είναι πολύ εύκολο για αυτούς να στοχοποιούν βίαια τους αυτόχθονες πληθυσμούς αυτών των εδαφών και να διαπράττουν εγκλήματα εναντίον τους. Ιδιαίτερα εναντίον τωνΕλλήνων και των Αρμενίων, τους οποίους βλέπουν ως ιστορικούς εχθρούς τους.\nΣτην πραγματικότητα, η Τουρκία ονόμασε την επίθεσή της κατά της Κύπρου το 1974 από τον Αττίλα τον Ούνο, τον ηγέτη ενός αρχαίου νομαδικού λαού και ηγεμόνα της Ουννικής Αυτοκρατορίας. Το όνομα του Αττίλα γράφει ο Αμερικανός ιστορικός, Τζόσουα Τζέι Μαρκ, «ήταν συνώνυμο του τρόμου μεταξύ των εχθρών του και του γενικού πληθυσμού των περιοχών που σάρωσαν οι στρατοί του». Επιπλέον, «η φήμη των Ούννων για τη θηριωδία και τις αδιάκριτες σφαγές ήταν ευρέως γνωστή και οδήγησε τους ανθρώπους της χώρας σε φυγή για να σώσουν τη ζωή τους με ό,τι μπορούσαν να κουβαλήσουν». Αυτό ακριβώς έκανε η Τουρκία στη βόρεια Κύπρο το 1974. Μάλιστα, η επίσημη ιστοσελίδα των Τουρκικών Ενόπλων Δυνάμεων αναφέρεται στη «Μεγάλη Ουννική Αυτοκρατορία» ως τον «πρώτο τακτικό και πειθαρχημένο τουρκικό στρατό». Δεν αποτελεί έκπληξη το γεγονός ότι πολλοί Τούρκοι είναι περήφανοι για τις εγκληματικές μεθόδους που χρησιμοποίησαν στην Κύπρο και το αποτέλεσμα που επιτεύχθηκε μέσω αυτών. Επίσης η Κύπρος ήταν πάντα μια «εθνική υπόθεση» για τους Τούρκους, από τότε που εισέβαλαν για πρώτη φορά οι Οθωμανοί το 1571. Ένας μουσουλμάνος κυρίαρχος δεν επιτρέπεται να εγκαταλείψει γη, μετά την κατάκτησή της. Σύμφωνα, λοιπόν, με μια ισλαμική αντίληψη, κάθε περιοχή που ήταν κάποτε υπό μουσουλμανική κυριαρχία, πρέπει να «απελευθερωθεί από τους μουσουλμάνους και να παραμείνει για πάντα υπό μουσουλμανική κυριαρχία». Έτσι η περήφανη κατοχή της Κύπρου από την Τουρκία διαμορφώνεται από την τουρκική υπεροχή και την ισλαμική υπεροχή. -Έχουμε δει πολλά περιστατικά στην Τουρκία, που σχετίζονται με την ελευθερία του Τύπου, η οποία παραβιάζεται βάναυσα. Δημοσιογράφοι φυλακίστηκαν και εφημερίδες έκλεισαν… Είχατε ποτέ προβλήματα με τις τουρκικές Αρχές εξαιτίας των άρθρων σας; Φοβάστε;\n-Έχω γίνει στόχος ορισμένων ισλαμιστικών και εθνικιστικών τουρκικών εφημερίδων για τα γραπτά μου και βρίσκομαι συνεχώς στο στόχαστρο Τούρκων εθνικιστών στα μέσα κοινωνικής δικτύωσης. Αποφεύγω να επισκεφτώ τη χώρα μου για πάνω από 6 χρόνια και μου λείπει τόσο πολύ. Μερικές φορές αγχώνομαι, καθώς ξέρω τι είναι ικανοί να κάνουν οι Τούρκοι εθνικιστές και πόσο εκδικητικοί είναι. Δυστυχώς, είναι αλλεργικοί στην αλήθεια και έχουν μια πολύ στρεβλή, παθολογική αντίληψη της δικαιοσύνης.\nΗ Άγκυρα στοχεύει την Κυπριακή ΑΟΖ\n– Πώς σχολιάζετε την τρέχουσα πολιτική της Τουρκίας στην Ανατολική Μεσόγειο;\n– Η Τουρκία άρχισε να στοχεύει την Αποκλειστική Οικονομική Ζώνη (ΑΟΖ) της Κύπρου το 2011, όταν υπέγραψε συμφωνία οριοθέτησης της υφαλοκρηπίδας της με την κατεχόμενη από τους Τούρκους περιοχή της Κύπρου. Το 2019 έγραψα ένα άρθρο με τίτλο «Η «Δεύτερη Εισβολή της Τουρκίας στην Κύπρο». Δυστυχώς, η Τουρκία συνεχίζει την ιστορική της εχθρότητα και επιθετικότητα κατά της Κύπρου και της Ελλάδας στην Ανατολική Μεσόγειο.\n– Είναι δυνατή η λύση στο Κυπριακό; Πώς μπορεί να επιτευχθεί αυτό; Έχετε γράψει κατά της Διζωνικής Δικοινοτικής Ομοσπονδίας. Γιατί δεν είστε υπέρ;\n-Η Διζωνική-Δικοινοτική Ομοσπονδία (ΔΔΟ) θα διέλυε την Κυπριακή Δημοκρατία και θα την δομούσε με βάση φυλετικά κριτήρια. Σε καμία μειονότητα πουθενά σε όλο τον κόσμο δεν έχουν δοθεί τα παράλογα προνόμια, σύμφωνα με τα οποία παραχωρείται μια λύση ΔΔΟ στους Τουρκοκύπριους. Αυτό το νέο πολιτικό σύστημα θα οδηγούσε αρχικά στη διαίρεση της Κύπρου, με βάση τη φυλή και τη θρησκεία των πολιτών της και τελικά θα κατέστρεφε την Κυπριακή Δημοκρατία. Ως εκ τούτου είναι εντελώς ανήθικο και άδικο να επιβάλλεται αυτό το σύστημα στην Κύπρο.\nΠριν από την τουρκική εισβολή σε ολόκληρη την επικράτεια της Κύπρου ζούσαν κατά πλειοψηφία Έλληνες και κατά πλειοψηφία χριστιανοί. Και οι τουρκόφωνοι Κύπριοι ήταν διασκορπισμένοι σε όλο το νησί, δεν αποτελούσαν δημογραφική πλειοψηφία στον βορρά.\nΗ ιδέα της Διζωνικής Ομοσπονδίας βασίζεται στην αναγκαστική εκδίωξη ενός μη μουσουλμανικού πλειοψηφικού πληθυσμού, προκειμένου να δημιουργηθεί μια πλειοψηφική-μουσουλμανική ζώνη με ίσο πολιτικό λόγο με τον πλειοψηφικό πληθυσμό. Έτσι, μια φυλετική Διζωνική-Δικοινοτική Ομοσπονδία θα νομιμοποιούσε όλα τα εγκλήματα που διαπράχθηκαν κατά των Ελληνοκυπρίων από Τούρκους από το 1974.\nΟ καθηγητής Στέφανος Κωνσταντινίδης γράφει στο λαμπρό άρθρο του «Κύπρος: Η αρχή μιας φυλετικής Διζωνικής – Δικοινοτικής Ομοσπονδίας»: «Οι Κύπριοι απλώς θα μετατραπούν σε πειραματόζωα ενός πολιτικού εργαστηρίου Νέας Τάξης, όπου η δομή είναι χτισμένη με φυλετικά κριτήρια». «Η Διζωνική Κυπριακή Ομοσπονδία είναι μια υπερσύγχρονη κατασκευή, χωρίς μέλλον, που θα προκαλέσει πολύ περισσότερα προβλήματα από όσα θα λύσει. Δεν εξυπηρετεί τα συμφέροντα ούτε των Ελλήνων ούτε των Τούρκων της Κύπρου. Εξυπηρετεί πολύ καλά τα συμφέροντα της Τουρκίας και των Αγγλοαμερικανών και του ΝΑΤΟ. Εξάλλου, αν αυτή η οικοδόμηση κράτους έδειχνε κάτι θετικό, γιατί η Τουρκία δεν το εφαρμόζει στους Κούρδους, η Ισπανία στους Βάσκους και στους Καταλανούς, η Γαλλία δεν την εφαρμόζει στα έξι εκατομμύρια μουσουλμάνους, ο Καναδάς δεν την εφαρμόζει στους γαλλόφωνους, η ίδια η Βρετανία δεν την εφαρμόζει στις πολλαπλές μειονότητές της. Πουθενά στον κόσμο δεν συζητιέται αυτό. Αλλά στην Κύπρο συζητιέται, λες και οι Κύπριοι είναι πολίτες με ειδικές ανάγκες».\nΠροτρέπω τους αναγνώστες σας να διαβάσουν ολόκληρο το άρθρο εδώ: http://www.defenddemocracy.press/cyprus-the-beginnings-of-a-racial-bizonal-bicommunal-federation/\nΤους προτρέπω επίσης να ακούσουν αυτή τη διάλεξη του καθηγητή Κλέαρχου Κυριακίδη για το τι θα έφερνε η «διζωνικότητα» στην Κύπρο:\nΠιστεύω ότι η δικαιοσύνη θα έρθει στην Κύπρο, όταν τελειώσει η «τουρκοκρατία» και όλα τα κλεμμένα εδάφη και οι περιουσίες δοθούν πίσω στους νόμιμους ιδιοκτήτες τους. Η δημογραφική δομή του νησιού θα πρέπει να επιστρέψει στην προ-εισβολή κατάσταση, στη φυσική του μορφή και η Κύπρος θα πρέπει να είναι ένα κυρίαρχο, ενιαίο κράτος όπου οι τουρκόφωνοι Κύπριοι – όπως και άλλες μειονότητες όπως οι Μαρωνίτες, οι Αρμένιοι, οι Λατίνοι, οι Εβραίοι, οι Ρομά και άλλοι- θα έχουν τα ανθρώπινα δικαιώματα που κατοχυρώνονται από το σύνταγμα.\nΈνα άλλο σημαντικό ερώτημα είναι: Γιατί η Τουρκία δεν εφαρμόζει μια Διζωνική-Δικοινοτική Ομοσπονδία Τούρκων και Κούρδων; Οι Κούρδοι στην Τουρκία δεν έχουν πολιτικά, εθνικά ή ακόμη και γλωσσικά δικαιώματα, αλλά η ίδια τουρκική κυβέρνηση επιβάλλει μια φυλετική ΔΔΟ στην Κύπρο, σε μια χώρα που κατέχεται παράνομα από το 1974. Μακάρι περισσότεροι άνθρωποι να μπορούσαν να δουν πόσο υποκριτική είναι όλη αυτή η κατάσταση.\nΤέλος, ας δούμε την κατεχόμενη βόρεια Κύπρο. Υπάρχει κάτι «δικοινοτικό» εκεί; Οι «Αρχές» εκεί αφήνουν μόνο μια κοινότητα και μια θρησκεία να ευδοκιμήσει: την Τουρκοκρατία και το Ισλάμ. Εάν η Τουρκία αγαπούσε πραγματικά μια «δικοινοτική» Κύπρο, γιατί εκτόπισε βίαια περίπου 200.000 Ελληνοκύπριους από την κατεχόμενη περιοχή, κατέστρεψε την ελληνική πολιτιστική κληρονομιά, άρπαξε όλη την ελληνοκυπριακή περιουσία εκεί;\nΠροωθούν τη βία σε βάρος των γυναικών\n-Η Τουρκία αποχώρησε από τη συνθήκη της Κωνσταντινούπολης. Τι σημαίνει αυτό για τις γυναίκες στην Τουρκία;\n-Η δολοφονία γυναικών από άνδρες συγγενείς -ιδιαίτερα τους συζύγους ή πρώην συζύγους τους -έχει γίνει επικίνδυνη τάση στην Τουρκία. Σε ένα άρθρο του 2019 ασχολήθηκα με αυτό το πρόβλημα, γράφοντας: «Μισογυνικές δηλώσεις ορισμένων κυβερνητικών αρχών, που καταδεικνύουν την αντίθεσή τους στην ισότητα των φύλων- αξιωματούχοι επιβολής του νόμου και δικαστικής εξουσίας, που αποτυγχάνουν ή αρνούνται να εφαρμόσουν νόμους που θα προστατεύουν τις γυναίκες- το εξαιρετικά βίαιο τηλεοπτικό περιεχόμενο που στοχεύει γυναίκες και οι θρησκευτικές διδασκαλίες που προωθούν τη βία κατά των γυναικών.\nΕΙΜΑΙ ΑΝΘΡΩΠΙΣΤΡΙΑ ΚΑΙ ΓΙΑΤΙ ΟΧΙ ΦΙΛΕΛΛΗΝ\n-Θα περιγράφατε τον εαυτό σας ως «φιλέλληνα»;\n-Είμαι ανθρωπίστρια στην καρδιά και προσπαθώ να γράψω για παραβιάσεις των ανθρωπίνων δικαιωμάτων σε όλο τον κόσμο. Εκτιμώ τον ελληνικό πολιτισμό για τις πολλές πολιτιστικές και πνευματικές του συνεισφορές στην ανθρωπότητα, οπότε ναι, θα μπορούσε κανείς να με αποκαλούσε «φιλέλληνα».\nWho is who: H Uzay Bulut είναι Τουρκάλα δημοσιογράφος και πολιτική αναλύτρια με έδρα την Άγκυρα. Σπούδασε στο Πανεπιστήμιο Boğaziçi της Κωνσταντινούπολης και στο Τεχνικό Πανεπιστήμιο Μέσης Ανατολής της Άγκυρας. Τα κείμενά της έχουν εμφανιστεί σε διάφορα έντυπα, όπως οι Washington Times, Christian Post, Al-Ahram και Jerusalem Post. Το δημοσιογραφικό έργο της επικεντρώνεται στα ανθρώπινα δικαιώματα, την τουρκική πολιτική και ιστορία, τις μειονότητες στη Μέση Ανατολή και τον αντισημιτισμό. Αυτή τη στιγμή είναι ερευνήτρια στο MA Woodman-Scheller Israel Studies International Program του Πανεπιστημίου Ben-Gurion στο Ισραήλ.Πηγή: Φιλελεύθερος\nPrevious Παγκοσμίου φήμης οικονομολόγος Steve Hanke: Ο πληθωρισμός της Τουρκίας στο 137%\nNext Τα εναέρια «Καλάσνικοφ» ΤΒ-2 του Ερντογάν, απειλή για Κύπρο και Αιγαίο


«Η γνώση των μουσείων μπορεί να περιμένει» - ΤΑ ΝΕΑ\ntanea.gr > Έντυπες Ειδήσεις > Συνεντεύξεις > «Η γνώση των μουσείων μπορεί να περιμένει»\n«Η γνώση των μουσείων μπορεί να περιμένει»\nΝιάρχος Θανάσης Θ 9 Οκτωβρίου 2021 | 05:00\nΑν ήσασταν υποχρεωμένος την επόμενη δεκαετία της ζωής σας να την περάσετε μόνο με βιβλία που έχετε ήδη διαβάσει, ποια θα ήταν τα βιβλία αυτά;\nΕάν μπορώ να πάρω ολόκληρη τη βιβλιοθήκη μου μαζί μου, δεν θα υπάρχει κανένα πρόβλημα. Θα έχω υλικό. Εάν όμως έχω περιορισμένο αριθμό βιβλίων, επί παραδείγματι 10 ή 20, τότε θα πρέπει να βουτήξω στο βάθος εκείνων των βιβλίων που με έχουν επηρεάσει. Υποχρεωτικώς θα ξεκινούσα με το αγαπημένο βιβλίο των παιδικών μου χρόνων: το «Παραμύθι χωρίς όνομα» της Πηνελόπης Δέλτα. Σίγουρα θα έπαιρνα το «Σταυροφορία χωρίς σταυρό» του Αρθουρ Καίστλερ, το «Βαλς του αποχαιρετισμού» του Μίλαν Κούντερα, την «Πάπισσα Ιωάννα» του Ροΐδη, τον «Μάγο» του Τζον Φόουλς, την «Πολιορκία» του Αλέξανδρου Κοτζιά, το «Πλατύ ποτάμι» του Γιάννη Μπεράτη, τον «Λεωνή» του Θεοτοκά, το «Πράσινο σύννεφο» του Νιλ. Οπωσδήποτε τα ποιήματα του Καβάφη, το «Συναξάρι του Ανδρέα Κορδοπάτη» του Βαλτινού και το «Αλέξανδρος Αδαμαντίου Εμμανουήλ», τη μελέτη του Παπαγιώργη για τον Παπαδιαμάντη. Τέλος, όσο και να ακουσθεί περίεργο θα έπαιρνα μαζί μου δύο νομικά βιβλία που με έχουν σημαδέψει. Το «Concept of Law» του Χαρτ και το «Reflections of the Law of Maritime Delimitations» του Βέιλ. Εάν μπορούσα θα έπαιρνα και όλη την Ιστορία του Ελληνικού Εθνους της Εκδοτικής Αθηνών. Πλήρη!\nΜε τον θάνατο του Μίκη Θεοδωράκη ξανακούστηκε έντονα ο μελοποιημένος στίχος του Γιώργου Σεφέρη «Να σηκωθούμε λίγο ψηλότερα». Εσείς πώς τον εννοείτε τον στίχο αυτόν;\nΜα, το λέει ο ποιητής! «Θα ιδούμε τις αμυγδαλιές ν' ανθίζουν/τα μάρμαρα να λάμπουν στον ήλιο/τη θάλασσα να κυματίζει». Πρέπει να δούμε όμως και πότε γράφτηκε το συγκεκριμένο ποίημα. Προέρχεται από τη συλλογή «Μυθιστόρημα» που εξέδωσε ο Γιώργος Σεφέρης το 1935. Περίοδος μεσοπολέμου. Πολλαπλά αδιέξοδα για τη χώρα που δεν μπορεί να ορθοποδήσει, που είναι διαρκώς βυθισμένη σε ένα πολιτικό τέλμα. Ο Σεφέρης, βαθιά επηρεασμένος από το ελληνικό τοπίο ξεκινά τη συλλογή του με ένα απόσπασμα του Αρθούρου Ρεμπώ: Si j' ai du gout, ce n' est guère/Que pour la terre et les pierres. Σε κάπως ελεύθερη μετάφραση: εάν έχω γεύση δεν θα είναι παρά για τη γη και για τις πέτρες. Το «Μυθιστόρημα» είναι βγαλμένο από τα σπλάχνα της Ελλάδας. Θάλασσα, πολλή θάλασσα! Πεύκα, αλμύρα, γη, αλέτρια, μάρμαρα. Το συγκεκριμένο ποίημα είναι και το πιο αισιόδοξο από αυτά που περιέχονται στη συλλογή. Είναι απόλυτα ελληνικό: ανθισμένες αμυγδαλιές, μάρμαρα, θάλασσα... Είναι ένα ποίημα πλημμυρισμένο από διάθεση να ξεφύγουμε, να ανέβουμε λίγο παραπάνω. Λίγο...\nΑν σας προτείνονταν δύο ταξιδιωτικοί προορισμοί, ο ένας σε μία χώρα του αναπτυσσόμενου κόσμου με μεγάλο ανθρωποκεντρικό ενδιαφέρον και ο δεύτερος σε μια χώρα με υπερχειλίζοντα αριθμό μουσείων, ποια χώρα θα επιλέγατε τελικά;\nΧωρίς αμφιβολία θα επέλεγα τη χώρα του αναπτυσσόμενου κόσμου. Η γνώση των μουσείων μπορεί να περιμένει. Αλλωστε γνωρίζοντας τον κόσμο μπορείς να εκτιμήσεις καλύτερα τις μαρτυρίες από το παρελθόν τους ή τις καλλιτεχνικές, ιστορικές ή άλλες εκφράσεις του πολιτισμού τους γενικότερα, όπως πολλές φορές εκτίθενται στα μουσεία. Επιπλέον, τα μουσεία δεν απεικονίζουν πάντα την πραγματικότητα της ζωής αλλά μάλλον την πιο ωραία πλευρά της. Η κατ' εξοχήν περιοχή με τεράστιο ανθρωποκεντρικό ενδιαφέρον παραμένει η Ινδία ή όπως την αποκαλούσαμε στο παρελθόν «οι Ινδίες», πολλές χώρες σε μία υποήπειρο. Ο ακμαίος και στιβαρός πολιτισμός της δεν επιτρέπει να αλωθεί η χώρα από τα υποκατάστατα του δυτικού πολιτισμού που συνήθως φτάνουν σε χώρες του αναπτυσσόμενου κόσμου. Παράλληλα της δίνει το δικαίωμα να κοιτά κατάματα τους άλλους πολιτισμούς και να διεκδικεί το δικό της ατόφιο μερίδιο. Στη βαλκανική γειτονιά μας θα ξεχώριζα ως προορισμούς την Αλβανία και τη Βοσνία.\nΠοιο είναι αυτό το κάτι περισσότερο που εννοεί κανείς όταν παρατηρεί τις ανθρώπινες σχέσεις μέσα από το πρίσμα της διεθνούς συνθήκης και όχι της γεωγραφικής εντοπιότητας;\nΠαρατηρώ τα νέα παιδιά που έχουν περάσει στα πανεπιστήμια τα τελευταία 2-3 χρόνια. Είναι η κατεξοχήν γενιά που έχει εθιστεί στην οθόνη των υπολογιστών, των τάμπλετ ή των κινητών. Εδώ και ενάμιση χρόνο αυτοί οι νέοι άνθρωποι είναι υποχρεωμένοι στην εξ αποστάσεως εκπαίδευση. Είναι όμως περισσότερο από σαφές ότι εκείνο που τους λείπει είναι η ανθρώπινη επαφή. Δεν είναι τυχαίο ότι εμβολιάστηκαν σε τέτοιους μαζικούς αριθμούς. Θέλουν να ζήσουν τη ζωή τους. Αν φύγουμε από το επίπεδο των πανεπιστημίων και πάμε σε παγκόσμια κλίμακα θα διαπιστώσουμε ότι παρά την τρομακτική πρόοδο της τεχνολογίας, ιδίως κατά τις τελευταίες δεκαετίες, η συμπεριφορά του ανθρώπου δεν έχει αλλάξει στα βασικά εδώ και χιλιετίες. Δεν είναι τυχαίο ότι ανάμεσα σε ένα αρχαίο ελληνικό δράμα και ένα σημερινό η διαφορά είναι ελάχιστη. Ολοι οι άνθρωποι σε όλα τα πλάτη και μήκη της γης είναι φτιαγμένοι από την ίδια στόφα. Αγαπάνε για τον ίδιο λόγο. Κλαίνε και γελάνε για τους ίδιους λόγους. Παθιάζονται, πικραίνονται και δίνουν τους δικούς τους αγώνες. Αυτό νομίζω ότι είναι και το πιο συγκλονιστικό στην ανθρώπινη φύση.\nΠοια μεγάλη ρήση που έχει διατυπωθεί στο παρελθόν, αισθάνεστε να αποτελεί κατά κάποιον τρόπο το προσωπικό σας μότο;\nΝομίζω η ρήση περί ευθύνης που αναφέρει στην Ασκητική του ο Καζαντζάκης: «Να αγαπάς την ευθύνη. Να λες: Εγώ, εγώ μονάχος μου έχω χρέος να σώσω τη γης. Αν δε σωθεί, εγώ φταίω». Προσπαθώ να την εφαρμόζω στην πράξη κάθε μέρα. Δεν είναι εύκολο. Μόνον έτσι θα μπορέσουμε να προχωρήσουμε μπροστά. Να βάλουμε μια πέτρα απανωτή, που έλεγε ένας παλιός καλός μου φίλος. Να σηκωθούμε λίγο ψηλότερα...


Τι Είναι το Περιουσιολόγιο και Γιατί Κάποιοι Έχουν Αρχίσει να Φρικάρουν;\nΗ φοροδιαφυγή πρέπει να παταχτεί και το πάρτι για τους free riders κάποτε να τελειώσει. Είναι όμως το περιουσιολόγιο ο καλύτερος τρόπος;\nPhoto via Flickr/Kenny Louie\nΑπό την αρχή της κρίσης, η φορολογική νομοθεσία έχει αλλάξει πάμπολλες φορές. Στις διάφορες τροποποιήσεις και τις αλλαγές, σύντομα θα προστεθεί και το ηλεκτρονικό περιουσιολόγιο του ΣΥΡΙΖΑ. To νομοσχέδιο μπορεί να μην έχει κατατεθεί ακόμα στην νέα Βουλή, ωστόσο αποτελεί μία από τις πρώτες εξαγγελίες της νέας κυβέρνησης, και κάποιοι ήδη έχουν αρχίσει να φρικάρουν.\nΜε απλά λόγια το περιουσιολόγιο, είναι η η πλήρης καταγραφή της κινητής και ακίνητης περιουσίας ενός φορολογουμένου και, όπως έχουν δηλώσει στο παρελθόν στελέχη του ΣΥΡΙΖΑ, θεωρείται ένα από τα σημαντικότερα εργαλεία για την καταπολέμηση της φοροδιαφυγής, καθώς θα αναγκάσει τους φορολογουμένουςνα δηλώσουν τα πραγματικά τους εισοδήματα υπό τον φόβο του φορολογικού ελέγχου.\nΔεν είναι νέο ότι η φοροδιαφυγή αποτελεί μάστιγα για την χώρα μας.\nΌπως σημειώνουν ο Μάνος Ματσαγγάνης και η Χρύσα Λεβέντη, στην έκθεσή τους, «Διανεμητικές επιδράσεις της φοροδιαφυγής στην Ελλάδα», η φοροδιαφυγή «εντείνει και αυξάνει τις ανισότητες και τη φτώχεια, μειώνει σημαντικά τα φορολογικά έσοδα, και κυρίως εξασθενεί σημαντικά την προοδευτικότητα του φορολογικού συστήματος». Σύμφωνα με τους ερευνητές, κατά την περίοδο 1999-2007, η φοροδιαφυγή στην Ελλάδα υπολογίστηκε στο 27,5% του ΑΕΠ. «Το μερίδιο της παραοικονομίας στην χώρα μας», τονίζουν, «είναι υψηλότερο απ' όπουδήποτε αλλού στην Ευρώπη».\nΟΚ ως εδώ. Η φοροδιαφυγή πρέπει να παταχτεί και το πάρτι για τους free riders κάποτε να τελειώσει. Είναι όμως το περιουσιολόγιο ο καλύτερος τρόπος;\nΚάποιοι, ενώ προφανώς επιθυμούν την πάταξη της φοροδιαφυγής, έχοντας κατά νου όλα όσα έχουν ακουστεί για το περιβόητο περουσιολόγιο, διαφωνούν κάθετα. Ισχυρίζονται ότι το περιουσιολόγιο έρχεται σε ευθεία αντίθεση με το δικαίωμα στην ιδιωτικότητα και στην προστασία των προσωπικών δεδομένων, δικαίωμα το οποίο, σύμφωνα με την Αρχή Προστασίας Προσωπικών Δεδομένων (ΑΠΠΔ), θεωρείται θεμελιώδες. Προς αποφυγήν παρεξηγήσεων, προσωπικό δεδομένο θεωρείται, σύμφωνα με την ΑΠΠΔ: «Κάθε πληροφορία που αναφέρεται σε και περιγράφει ένα άτομο, όπως: ονοματεπώνυμο, ηλικία, κατοικία, επάγγελμα, οικογενειακή κατάσταση, φυσικά χαρακτηριστικά, εκπαίδευση, προϋπηρεσία, εργασιακή συμπεριφορά, έσοδα, περιουσιακά στοιχεία, οικονομική συμπεριφορά, ενδιαφέροντα, δραστηριότητες, συνήθειες κλπ».\nΕπικοινωνώ με την φοροτεχνικό, Κατερίνα Τσιμπούκη προκειμένου να μου εξηγήσει τι ακριβώς είναι το περιουσιολόγιο, πώς θα λειτουργήσει, αν καταργεί τελικά το δικαίωμα στην ιδιωτικότητα και γιατί τέλος, κάποιοι έχουν αρχίσει να φρικάρουν.\nVICE: Τι ακριβώς είναι το περιουσιολόγιο;\nΚατερίνα Τσιμπούκη: Το περιουσιολόγιο δεν είναι καινούργιο. Η νομοθετική διάταξη έχει ψηφιστεί ήδη από το 2010 αν και τροποποιήθηκε ξανά το 2013. Μέχρι πρότινος το περιουσιολόγιο περιελάμβανε σπίτια, αυτοκίνητα, σκάφη, αεροσκάφη, ό,τι σε γενικές γραμμές «φαίνεται». Δεν περιελάμβανε τραπεζικές καταθέσεις, ομόλογα του Ελληνικού Δημοσίου, δάνεια, κάρτες, αποζημιώσεις κλπ.\nΗ πρόταση του ΣΥΡΙΖΑ για το περουσιολόγιο τι ακριβώς περιλαμβανει;\nΑκόμα δεν γνωρίζουμε ακριβώς διότι δεν έχει κατατεθεί το εν λόγω νομοσχέδιο στην Βουλη. Σύμφωνα με τα όσα έχει προτείνει προς το παρόν ο ΣΥΡΙΖΑ μπορούμε να εικάσουμε ότι ο κάθε πολίτης θα πρέπει να δηλώσει κάθε τι που του ανήκει και που έχει αξία. Εκτός δηλαδή από τα σπίτια, τα αυτοκίνητα, τα σκάφη, κλπ, θα πρέπει υποχρεωτικά να δηλώνονται οι καταθέσεις, είτε βρίσκονται εδώ είτε βρίσκονται στο εξωτερικό και οτιδήποτε άλλο μπορεί να θεωρηθεί επενδυτικό προϊόν.\nΜπορεί να είναι μία επένδυση στο εξωτερικό, ένα κόσμημα, ένα ρολόι, ένα έργο τέχνης, ένα έπιπλο, μία πλάκα χρυσού, μία αντίκα, ένα ομόλογο, τα repos –όλα.\nΑυτό ακούγεται λίγο ασαφές;\nΠρος το παρόν δεν είναι ξεκάθαρο τι θεωρούμε επενδυτικό προϊόν και τι όχι. Κάποιος μπορεί να έχει αγοράσει π.χ. ένα μαργαριτάρι για 500 ευρώ και να το θεωρεί επένδυση. Κάποιος άλλος μπορεί να έχει ένα ρολόι αξίας 1000 ευρώ και να μην το θεωρεί επένδυση. Προς το παρόν δεν υπάρχουν ξεκάθαρες οδηγίες όμως, πρέπει να ψηφιστεί ο νόμος.\nΥπάρχει κάποιο χρηματικό πλαφόν;\nΌπως σου είπα για την ώρα δεν υπάρχουν ξεκάθαρες οδηγίες. Όμως, η φράση κλειδί του περουσιολογίου προς το παρόν είναι: «κάθε τι που έχει αγοραστεί για επενδυτικό σκοπό».\nΠοιος είναι ο σκοπός του περιουσιολογίου;\nΗ πάταξη της φοροδιαφυγής. Σε βάθος χρόνου θα ελεγχθούν τα εισοδήματα που αποκτήθηκαν. Ο έλεγχος πλέον γίνεται με σχετική ευκολία, καθώς εδώ και πολλά χρόνια όλα γίνονται ηλεκτρονικά. Το δηλωμένο εισόδημα θα συγκρίνεται με το περιουσιολόγιο και στην περίπτωση που διαπισώνεται ασυμμετρία, θα βγαίνει εντολή φορολογικού ελέγχου. Τότε ο φορολογούμενος θα πρέπει να πληρώσει φόρο εισοδήματος.\nΤι θα γίνεται σε περίπτωση που κάποιος δεν δηλώσει κάτι;\nΠρος το παρόν η πρόταση είναι ότι σε τέτοιες περιπτώσεις οι ελεγκτικοί μηχανισμοί του κράτους θα κατάσχουν τα εν λόγω αντικείμενα ή την εν λόγω περιουσία. Γι' αυτό, αν δεν θέλουμε κάποια στιγμή να κατασχεθούν, να δεσμευτούν ή να δημευθούν, ο καθένας θα πρέπει να σκεφτεί τι έχει και να τα καταγράψει. Και κάποια στιγμή, εμείς ως φοροτεχνικοί θα κληθούμε να τα αποτυπώσουμε.\nΠοιος θα κρίνει αν πρέπει να δηλωθεί κάτι ή όχι;\nΘεωρώ ότι σε πρώτη φάση, ο καθένας μας θα εκτιμά λιτά και απλά μόνος του την αξία της κινητής και της ακίνητης περιουσίας που έχει, με βάση τις αποδείξεις, τα τιμολόγια και τα συμβόλαια αγοράς που έχει. Αν δεν μπορούμε να υπολογίσουμε για οποιονδήποτε λόγο την αξία της περιουσίας μας από μόνοι μας, τότε είναι πολύ πιθανό να πρέπει να προσλάβουμε έναν εκτιμητή.\nΤον εκτιμητή θα τον πληρώνει το κράτος;\nΌχι, προς το παρόν δεν έχουμε ακούσει κάτι τέτοιο.\nΤο θεωρείς δίκαιο το περιουσιολόγιο;\nΣίγουρα προκύπτουν κάποιες δυσκολίες όπως π.χ., τι θα γίνεται στην περίπτωση που εγώ έχω αγοράσει ένα ομόλογο το οποίο σήμερα έχει αξία 1 ευρώ αλλά όταν το αγόρασα είχε αξία 10 λεπτά; Πώς θα κρίνεται η αξία αγοράς αν δεν υπάρχουν τα νόμιμα παραστατικά ή εάν εγώ τα έχω πετάξει; Κι αν έχουμε κοινούς τραπεζικούς λογαριασμούς;\nΘεωρώ ότι είναι δίκαιος με την έννοια ότι αν έχω δηλώσει το εισόδημά μου κι έχω φορολογηθεί γι' αυτό, δεν έχω να φοβηθώ κάτι, διότι ό,τι απέκτησα, το απέκτησα με νόμιμους τρόπους.\nΤο σημαντικότερο όμως ερώτημα, που προκύπτει είναι γιατί να είμαι υποχρεωμένος να δηλώσω κάτι το οποίο απέκτησα νόμιμα από την στιγμή που δεν είναι προϊόν εγκλήματος ή δεν έχει επιφέρει βλάβη σε κάποιον τρίτο; Δεν πρέπει να προστατεύομαστε με το προσωπικό απόρρητο;\nΌσο αναμένουμε να κατατεθεί το νομοσχέδιο για το περουσιολόγιο στη νέα Βούλη, ένα ερώτημα στριφογυρίζει στο μυαλό μου: Πού ξεκινάει και που τελειώνει το κράτος και που ξεκινάει και πού τελειώνει το δικαίωμά μου στην ιδιωτικότητα; Κάτι μου λέει ότι τα όρια δεν είναι καθόλου, μα καθόλου ξεκάθαρα.\nTagged:Vice BlogΕλλάδαΚοινωνίαδιαφθοράνόμοινομοθεσίαφοροδιαφυγήfree ridingfree riders


Επιστολή κ. Μεϊμαράκη για 14ο Συνέδριο της Νέας Δημοκρατίας – Apps ND\nΤα τελευταία δυόμιση χρόνια η Ελλάδα, με Κυβέρνηση τη Νέα Δημοκρατία και Πρωθυπουργό τον Κυριάκο Μητσοτάκη, έχει πλέον γυρίσει σελίδα.\nΗ πατρίδα μας κλήθηκε να αντιμετωπίσει προκλήσεις άνευ προηγουμένου. Ενωμένοι και με όπλο μας την πίστη στις δυνατότητες του Ελληνισμού, καταφέραμε να κρατήσουμε τη χώρα όρθια απέναντι σε κάθε απειλή. Και όχι μόνο αυτό, αλλά να την ενισχύσουμε ουσιαστικά, καθιστώντας την πρωταγωνίστρια στις διεθνείς εξελίξεις.\nΣτη δυσκολότερη συγκυρία για ολόκληρη την ανθρωπότητα με το ξέσπασμα της πανδημίας, μείναμε δυνατοί και με το δώρο που μας προσέφερε η επιστήμη μέσα από τον εμβολιασμό, επιστρέφουμε βήμα-βήμα στην καθημερινότητά μας με ασφάλεια.\nΜε το βλέμμα, λοιπόν, στις μάχες που ακολουθούν, αλλά κυρίως με πρώτο μέλημά μας τις επόμενες γενιές, θα πρέπει να συνεχίσουμε να υπερασπιζόμαστε με σθένος τις ιδεολογικές και πολιτικές θέσεις μας.\nΣτο 14ο Συνέδριο της Νέας Δημοκρατίας θα έχουμε την ευκαιρία να ανταλλάξουμε απόψεις και να ισχυροποιήσουμε ακόμη περισσότερο τους δεσμούς που συνδέουν αυτήν την σπουδαία παράταξη με την κοινωνία των πολιτών, αλλά και να συζητήσουμε για την Ελλάδα στην οποία θέλουμε να ζούμε τα επόμενα χρόνια.\nΣας καλώ να συμμετάσχετε ενεργά στις εργασίες του Συνεδρίου το οποίο θα διεξαχθεί από τις 3 έως τις 5 Δεκεμβρίου στην Αθήνα (Metropolitan Expo – Διεθνής Αερολιμένας Αθηνών «Ελ. Βενιζέλος»). Η είσοδος στο χώρο θα επιτρέπεται αποκλειστικά με την επίδειξη πιστοποιητικού εμβολιασμού ή νόσησης και ταυτοπροσωπίας.\nΓιατί μας αξίζει μια Ελλάδα που αλλάζει μέρα με τη μέρα προς το καλύτερο.\nΜια Ελλάδα για όλους.


Κλεάνθης Βικελίδης Archives - Σελίδα 3 από 5 - Sfina.gr\nΕξαντλήθηκαν τα εισιτήρια για την οικογενειακή κερκίδα!\nΑπό χθες κιόλας είχαν φανεί τα πρώτα δείγματα γραφής και πλέον όποιος πρόλαβε… πρόλαβε.\nΠρωτοποριακό έργο αξίας 500.000 ευρώ με τον φωτισμό στο «Κλεάνθης Βικελίδης» (pic)\nΣτο πλαίσιο των εργασιών στο Κλεάνθης Βικελίδης, εντάσσεται και η αντικατάσταση του κεντρικού φωτισμού του γηπέδου.\nΣτο «Κλεάνθης Βικελίδης» o Τερζής (pic)\nΟ Απόστολος Τερζής βρέθηκε στο «Κλεάνθης Βικελίδης» παρά το γεγονός πως δεν υπάρχουν προπονήσεις στον Αρη αλλά ούτε και αγωνιστική δράση. Παρόλα αυτά, το μέλος του προπονητικού τιμ των «κίτρινων» βρέθηκε σε ένα απόλυτα οικείο περιβάλλον για τον ίδιο και […]\nΗ επέκταση του «Κλεάνθης Βικελίδης» και η θύρα για ΑΜΕΑ\nΜια από πιο σημαντικές αλλαγές που θα γίνουν με την νέα σεζόν στο Κλεάνθης Βικελίδης είναι η επέκταση της θύρας 7 κατά περίπου 600 θέσεις.\nΠαντζαρτζίδης: «Θα είμαστε έτοιμοι όταν πρέπει»\nΣε ραδιοφωνικό σταθμό της Θεσσαλονίκης «φιλοξενήθηκε» ο ιδιοκτήτης της εταιρίας που ανέλαβε τις εργασίες του Κλεάνθης Βικελίδης (Pantzartzidis Group), Βαγγέλης Παντζαρτζίδης, αναλύοντας το χρονοδιάγραμμα των έργων που θα πραγματοποιηθούν.\nΕπιθεώρησε τα έργα στο «Κλεάνθης Βικελίδης» ο Καρυπίδης\nΕπιθεώρηση στα έργα που πραγματοποιούνται στο «Κλεάνθης Βικελίδης» ενόψει της συμμετοχή του Άρη στο Γιουρόπα Λιγκ πραγματοποιεί ο Θοδωρής Καρυπίδης.\nΈτσι θα είναι η νέα αίθουσα Τύπου του Κλεάνθης Βικελίδης (pics)\nΜέσα στις εργασίες που έχει αποφασιστεί να γίνουν στο Κλεάνθης Βικελίδης είναι και η ανακαίνιση της αίθουσας Τύπου του γηπέδου.\nΠοιος είναι ο Ιταλός που «χρεώθηκε» το «Κλεάνθης Βικελίδης»\nΟ άνθρωπος της ΟΥΕΦΑ που βρέθηκε τη Δευτέρα στη Θεσσαλονίκη για τον έλεγχο του «Κλεάνθης Βικελίδης» ήταν ο Ντανίλο Φιλακιόνε. Ποιος ακριβώς όμως είναι αυτός, πέραν του ότι λειτουργεί ως επιθεωρητής σταδίων;\nΕξονυχιστικός έλεγχος από την UEFA\nΑπό νωρίς το πρωί άνθρωπος της UEFA βρίσκεται στο Κλεάνθης Βικελίδης για να ελέγξει τις εγκαταστάσεις και τους χώρους του γηπέδου.\nΕντυπωσιάζουν οι μακέτες για τη θύρα 7 του «Κλεάνθης Βικελίδης» – Πέφτουν τα κάγκελα, αυξάνει η χωρητικότητα (pics)\nΜερικές ακόμη από τις εργασίες που έχουν αποφασιστεί να γίνουν στο Κλεάνθης Βικελίδης, έδωσε στη δημοσιότητα η εταιρεία που τις έχει αναλάβει.\nΈρχεται η ΟΥΕΦΑ για το «Κλεάνθης Βικελίδης»\nΣε ρυθμούς Europa League αναμένεται να μπουν οι άνθρωποι του Άρη.\nΠροχωρούν οι εργασίες στο Κλεάνθης Βικελίδης (pic)\nΣυνεχίζονται τα έργα στο Κλεάνθης Βικελίδης, με την εταιρεία Pantzartzidis-Group που έχει αναλάβει την αποπεράτωση των εργασιών, να ενημερώνει για τις μέχρι στιγμής παρεμβάσεις της.\nΌμορφο απόγευμα στο «Κλεάνθης Βικελίδης»\nΤην ευκαιρία να δουν από κοντά, να φωτογραφηθούν και να πάρουν αυτόγραφα από παίκτες του Άρη θα έχουν σήμερα (8/5) το απόγευμα μικροί και μεγάλοι φίλοι των κιτρινόμαυρων.\nΣτις 20-21 Μαΐου στο «Κλεάνθης Βικελίδης» η UEFA\nΣτο τέλος του τρέχοντος μήνα θα γίνει η επιθεώρηση του «Κλεάνθης Βικελίδης» από το κλιμάκιο της UEFA για να διαπιστωθεί εάν θα μπορέσει ο Άρης να το χρησιμοποιήσει ως έδρα στα παιχνίδια του για το Europa League.\nΣε πλήρη εξέλιξη οι εργασίες στο Κλεάνθης Βικελίδης (pics)\nΤο Κλεάνθης Βικελίδης θα αλλάξει όψη, τουλάχιστον εσωτερικά, ενόψει της ευρωπαϊκής συμμετοχής του Άρη.\nΈρχεται η UEFA για το Κλεάνθης Βικελίδης\nΑντιπροσωπεία της UEFA θα βρεθεί στα τέλη Μαΐου στον Κλεάνθης Βικελίδης προκειμένου να ελέγξει τις μέχρι τότε εργασίες που θα έχουν πραγματοποιηθεί αλλά και να δώσει τις δικές της κατευθύνσεις για περαιτέρω εργασίες.\nΣτεφανίδη: «Γιατί επιτρέπεται ο κόσμος σε συναυλίες και όχι στους αγώνες;»\nΖήτησε άγαλμα του Ομπαμεγιάνγκ ο Άκπομ!\nΈκανε… κερκίδα το σταφ της Πόρτο!\nΗ προτροπή και οι ευχές του Κρέσιτς (pic)\nΡονάλντο: «Διψασμένος» για περισσότερες κούπες!\nΣτη Σπαρτάκ Μόσχα ο Κοκόριν\nΣε livestreaming η συνέντευξη Τύπου για τη ΚΑΕ Άρη…\nΣε livestreaming θα μεταδοθεί η αυριανή συνέντευξη Τύπου για το μέλλον…\nΗ ομάδα Μπάσκετ Κορασίδων του Άρη κέρδισε άνετα την Καλαμάτα με 79-29 …\nΟ Μπο Μπιτς αποτελεί το τελευταίο μεταγραφικό απόκτημα του ΠΑΟΚ και έσ…\nΣτην απόκτηση του Μπο Μπιτς προχώρησε η ΚΑΕ ΠΑΟΚ, με τον 26χρονο φόργο…\nΣαν σήμερα: Στη κορυφή της Ευρώπης η Εθνική Εφήβων…\nΣαν σήμερα, στις 2/8/2015, η Εθνική Εφήβων κατέκτησε το χρυσό στο Euro…\nΣτη Γερμανία θα συνεχίσει την καριέρα του ο Τζέισον Γκρέιντζερ, καθώς …\nΣτεφανίδη: «Γιατί επιτρέπεται ο κόσμος σε συναυλίε…\nΗ Κατερίνα Στεφανίδη εξέφρασε την απορία της σχετικά με την απαγόρευση…\nO κορωνοϊος χτύπησε για τα καλά την πόρτα της Εθνικής ομάδας πόλο ανδρ…\nΠαραιτήθηκε ο υφυπουργός Δικαιοσύνης, Δημήτρης Κρά…\nΤην παραίτησή του υπέβαλε πριν από λίγη ώρα ο υφυπουργός Δικαιοσύνης, …\nΓια την κατάσταση στο Αιγαίο μίλησε ο Αλέξης Τσίπρας από την Κω, όπου …\nΒελόπουλος: Να προετοιμαστούμε για πολύμηνο πόλεμο…\nΣε σαράντα πέντε χρόνια, από την Μεταπολίτευση έως σήμερα έχουν γίνει …\nΈβαλε… πάγο για Νεϊμάρ και Μαρτίνες ο Μπαρτο…\nΦρένο στα μεταγραφικά σενάρια, που εμπλέκουν την Μπαρτσελόνα με τους Ν…\nΔεν είναι μυστικό πως ο Τσούμπα Άκπομ είναι υποστηρικτής της Άρσεναλ σ…\nΠόρτο και Μπενφίκα αναμετρήθηκαν χθες στην Κοΐμπρα χωρίς κόσμο, λόγω κ…


vimanaxou : Πανναξιακός – Ολυμπιακός σήμερα Σάββατο στις 19:30΄ - Ντέρμπι πρωτοπόρων στην Α1 βόλει γυναικών\nΠανναξιακός – Ολυμπιακός σήμερα Σάββατο στις 19:30΄ - Ντέρμπι πρωτοπόρων στην Α1 βόλει γυναικών\nαπο τον περυσινό αγώνα Πανναξιακού - Ολυμπιακού\nΣε μαγνητοσκόπηση θα μεταδόσει στις 22.00 η ΝΕΡΙΤ τον ντέρμπι της 20ης αγωνιστικής Α1 Γυναικών, Πανναξιακός-Ολυμπιακός, καθώς η δημόσια τηλέοραση την προγραμματισμένη ώρα του αγώνα στο ΔΑΚ της Νάξου, θα μεταδώσει απευθείας τα τελικά του Ευρωπαϊκού πρωταθλήματος κλειστού στίβου της Τσεχίας.\nΤο ΔΑΚ "Δημήτρης Περιστεράκης" ντυμένο στα γιορτινά του ακόμη από το ευρωπαϊκό ματς του Πανναξιακού με την Ουραλόσκα υποδέχεται στις 19.30 τον πρωταθλητή Ολυμπιακό και για πρώτη φορά φέτος στο νησί τις τηλεοπτικές κάμερες της ΝΕΡΙΤ.\nΠαρά την ήττα από την πανίσχυρη αντίπαλο, ο ενθουσιασμός και το πάθος των Ναξιωτών είναι εμφανείς για την ιστορική φετινή πορεία της ομάδας και σίγουρα η ομάδα του Ατάνας Πετρόφ, μετά το ματς με την ομάδα του Νικολαι Καρπόλ, βλέπει «με άλλο μάτι» τις ερυθρόλευκες.\nΧαρακτηριστικό είναι ότι ο Βούλγαρος ήδη έχει βάλει στην τακτική κάποια καινούρια στοιχεία και συστήματα, όπως το τριπλό μπλοκ που είδαμε να παίζουν οι γηπεδούχες στο ματς με την Ουραλόσκα, κάτι που δεν συνηθίζονταν στα φετινά ματς της ομάδας.\n«Με την Ουραλόσκα δείξαμε πως έχουμε δύνατότητες. Τα πάντα εξαρτώνται από εμάς… Αν παίξουμε όπως στο πρόσφατο ματς του Τσάλεντζ Καπ και έχουμε και την υποστήριξη του κόσμους μας, ασφαλώς και μπορούμε να κερδίσουμε» τόνισε πριν από λίγα 24ωρα, ο Βούλγαρος τεχνικός του Πανναξιακού, Ατάνας Πετρόφ.\nΑπό την πλευρά του ο αντιπρόεδρος του Πανναξιακού, Σταμάτης Καπίρης, που δήλωσε στο Volleyplanet «άφωνος από την ποιότητα της ρωσικής ομάδας που αντιμετώπισε πρόσφατα ο Πανναξιακός» δεν έκρυψε την αισιοδοξία του για ένα θετικό αποτέλεσμα, αφού όπως συμπλήρωσε «όλες οι κοπέλες είναι στη διάθεση του προπονητή, ο κόσμος περιμένουμε να γεμίσει ασφυκτικά ξανά το γήπεδο, εμείς θα προσπαθήσουμε για το καλύτερο και ελπίζω να μας βγούνε κάποια νέα στοιχεία που δοκιμάσαμε και στο ευρωπαϊκό ματς».\nΗ αποστολή της ομάδας βόλεϊ Γυναικών του Ολυμπιακού αναχώρησε την Παρασκευή (6/3) το πρωί με προορισμό τη Νάξο, όπου στόχος στην αναμέτρηση με τον Πανναξιακό που μοιράζεται τη δεύτερη θέση με τον Παναθηναϊκό, είναι η 17η νίκη σε 18 ματς και η διεύρυνση του νικηφόρου σερί που τρέχει ο Θρύλος και τον έχει φέρει μόνο πρώτο στην κορυφή του βαθμολογικού πίνακα.\nΣε περίπτωση νίκης στον αγώνα του Σαββάτου οι ερυθρόλευκες θα βρεθούν πολύ κοντά στην κατάληψη της πρώτης θέσης στην κανονική διάρκεια της σεζόν γεγονός που τους δίνει το απόλυτο πλεονέκτημα έδρας στα πλέι οφ. Από το πρωί της Παρασκευής (6/3) η αποστολή του Ολυμπιακού βρίσκεται στη Νάξο και ολοκληρώνει την προετοιμασία της με προπόνηση (18:00 με 19:30) στο γήπεδο του Πανναξιακού.\n«Είναι ένα πάρα πολύ σημαντικό παιχνίδι κόντρα σε μια ομάδα που βρίσκεται δίκαια στη δεύτερη θέση μαζί με τον Παναθηναϊκό και δεν είναι τυχαίο ότι τον έχει κερδίσει. Ειδικά μέσα στην έδρα της παίζει καλά και θα έχει πολύ κόσμο για το λόγο αυτό όπως στην Κυψέλη η ομάδα μας πρέπει να δείξει συγκέντρωση στο παιχνίδι της. Εμείς σε περίπτωση νίκης θα βρεθούμε πάρα πολύ κοντά στην κατάληψη της πρώτης θέσης στην κανονική διάρκεια του πρωταθλήματος» υποστήριξε στην επίσημη ιστοσελίδα του συλλόγου ο τεχνικός του Ολυμπιακού, Γιάννης Νικολάκης.\nΑναρτήθηκε από to_vima_naxos στις 17:35


ΣΥΦΑΕΛ: «Για ακόμα μία φορά τα κοράκια του γηπέδου…» | Goal News Cy\nGOALΣΥΦΑΕΛ: «Για ακόμα μία φορά τα κοράκια του γηπέδου...»\nΣΥΦΑΕΛ: «Για ακόμα μία φορά τα κοράκια του γηπέδου…»\nAνακοίνωση εξέδωσε ο ΣΥΦΑΕΛ, με την οποία αναφέρεται στον αποκλεισμό από την Αούστια, αλλά και στο Fan Day.\nΓια ακόμα μία φορά τα κοράκια του γηπέδου δεν δίστασαν να σταθούν εμπόδιο στην ομάδα μας χωρίς να υπολογίζουν τους χιλιάδες λέοντες που ταξίδεψαν στη Λάρνακα και έκαναν το “Παπαδόπουλος” να θυμίζει Εναέριο. Από τη μια απεσταλμένοι από την ΚΟΠ και από την άλλη απεσταλμένοι της ουεφα λειτουργούν αυθαίρετα με βάση τα δικά τους συμφέροντα. Η ομάδα μας όμως έδειξε ότι ασυζητητί άξιζε το θετικό αποτέλεσμα που θα την έστελνε στον επόμενο γύρο και δεν δίστασε να δει στα μάτια τον αντίπαλο των 25 εκατομμυρίων.\nΣυγχαρητήρια στα λιοντάρια που έτριξαν τα δόντια τους για 90 λεπτά και άδικα τους έκλεψαν την πρόκριση. Στηρίζουμε την προσπάθεια τους και απαιτούμε να δίνουν το μέγιστο των δυνατοτήτων τους σε κάθε αγώνα ανεξαρτήτως αντιπάλου ώστε να εκπληρώσουν τους πρωταγωνιστικούς στόχους που αρμόζουν στο μεγαλείο της ΑΕΛ.\nΚλείνοντας, δεν μπορούμε να μην αναφερθούμε στο περιστατικό με τη γελοία σύλληψη οπαδού μας για δήθεν βία στα γήπεδα. Ο οπαδός μας έπεσε θύμα στο βρώμικο σύστημα που προσπαθούν να πλασάρουν ως τη λύση του προβλήματος της βίας. Ο τραυματίας ΑΕΛΙΣΤΑΣ καταδικάστηκε σε 3 χρόνια αποκλεισμού από τα γήπεδα, 3 χρόνια μακριά από την ΑΕΛΑΡΑ.\nΜετά τη ‘‘δικαιοσύνη’’ που έλαμψε σε αυτό τον τόπο στην υπόθεση του Αιμίλιου Ιωάννου πήρε και θα πάρουν σειρά ακόμη πολλά περιστατικά που θα βολέψουν τους κουστουμάτους του συστήματος, οι οποίοι θα καλύψουν την ανικανότητα τους φορτώνοντας ανύπαρκτες κατηγορίες σε ανυπεράσπιστους πολίτες και ταΐζοντας κουτόχορτο την κοινή γνώμη.\nΥ.Γ3: ΑΜΕΣΗ ΔΙΚΑΙΟΣΥΝΗ ΣΤΟΝ ΑΙΜΙΛΙΟ».


Check Up Γυναικών >40 - Τμήμα Check Up - Tμήματα Εξετάσεις - Iatriki Prolipsi\nΗ σύγχρονη άποψη για την υγεία εστιάζει το ενδιαφέρον της στην πρόληψη και την πρώιμη διάγνωση.\nΟ Ετήσιος Προληπτικός - Προσυμπτωματικός Έλεγχος αποτελεί βασική κατάκτηση της ιατρικής, καθώς συντελεί στην έγκαιρη διάγνωση και κατ’ επέκταση στην αντιμετώπιση διαφόρων παθολογικών καταστάσεων, που προσβάλλουν ετησίως εκατομμύρια ανθρώπους σε όλο τον κόσμο. Τέλος υπολογίζεται ότι μέσω του Ετήσιου Check-Up μπορεί κανείς να κερδίσει τουλάχιστον 5 χρόνια ποιοτικής ζωής.\nΓι’ αυτόν τον λόγο, οι εξετάσεις αυτές θα πρέπει να γίνονται μία φορά τον χρόνο (εκτός από ειδικές περιπτώσεις) ώστε οποιαδήποτε αλλαγή, να εντοπίζεται έγκαιρα και να αντιμετωπίζεται αποτελεσματικά.Οι εξετάσεις αυτές περιλαμβάνουν αιματολογικό έλεγχο, έλεγχο καρδιοαγγειακής λειτουργίας, διαβήτη, νεφρών, Μέτρηση οστικής πυκνότητας,Μαστογραφία,τεστ ΠΑΠ\nΜαστογραφία:Πολύ χρήσιμη και ακίνδυνη εξέταση.\nΕφαρμόζεται κάθε 1-2 χρόνια ξεκινώντας από την ηλικία των 35-40 αλλά και σε μικρότερη ηλικία εφόσον υπάρχει κλινική ένδειξη και πάντα μετά από υπόδειξη του ειδικού ιατρού. Έγκαιρη διάγνωση επιτυγχάνεται σε υψηλότατα ποσοστά από τις γυναίκες που ακολουθούν συστηματικά τις οδηγίες πρόληψης\nΜέτρηση Οστικής Πυκνότητας: Η ουσιαστική θεραπεία της οστεοπόρωσης είναι η πρόληψή της. Όταν εγκατασταθεί η οστεοπόρωση στην καλύτερη περίπτωση περιμένουμε από τη θεραπεία να σταθεροποιήσει ή να επιβραδύνει το ρυθμό απώλειας της οστικής μάζας και σπάνια να εξαφανίσει τη νόσο.\nΤεστ ΠΑΠ: το τεστ Παπανικολάου (test Pap), είναι η μόνη μέθοδος πρόληψης και έγκαιρης διάγνωσης όχι μόνο των κακοηθειών του τραχήλου της μήτρας, αλλά και αρκετών άλλων παθήσεων και γι’ αυτό καμιά από σας δεν πρέπει να το αμελεί. Πρόκειται για μια εξέταση που διενεργείτε παίρνοντας με ένα ειδικό βουρτσάκι κύτταρα από τον κόλπο ή τον τράχηλο της μήτρας. Τα κύτταρα αυτά βάφονται με μια απλή μέθοδο (που ανακάλυψε ο γιατρός Γεώργιος Παπανικολάου - εξού και test Pap) και αποστέλλονται στον κυτταρολόγο για εξέταση\nΣυνολικοί Επισκέπτες: 490856\nΣημερινοί Επισκέπτες: 625


Ο Αυτισμός είναι μια Διάχυτη Αναπτυξιακή Διαταραχή, η οποία έχει σοβαρές επιπτώσεις στην ανθρώπινη οντότητα. Η εκδήλωση της είναι εμφανής από τους πρώτους μήνες ζωής ενός παιδιού και διαρκεί σε όλη του τη ζωή.\nΑκόμη σήμερα η αιτία για τον αυτισμό δεν έχει διαπιστωθεί ακριβώς, όμως πιστεύεται πως υπάρχουν μια σειρά από παράγοντες, κυρίως γενετικοί, οι οποίοι επηρεάζουν σοβαρά στην εκδήλωση συμπτωμάτων. Αυτοί είναι οι παρακάτω:\nΤραυματισμοί εγκεφάλου, ιοί, ορμονικές διαταραχές, βιοχημικές διαταραχές, διαταραχές μεταβολισμού των εγκεφαλικών κυττάρων σε επίπεδα νευροδιαβιβαστών, έλλειψη ενζύμων, δύσκολη απορρόφηση τροφίμων από τον οργανισμό, χρωµοσωµικές ανωμαλίες, δυσλειτουργία του ανοσοποιητικού συστήματος, καθώς και μύκητες που παράγουν τοξικές ουσίες στο γαστρεντερικό σύστημα.\nΟ βαθμός σοβαρότητας των συμπτωμάτων ποικίλει από άτομο σε άτομο. Τα συμπτώματα αποτελούν το κύριο πρόβλημα στην κοινωνική επικοινωνία και στην κοινωνικότητα των παιδιών. Παρακάτω αναφέρονται τα χαρακτηριστικά:\nΔιαταραχές λεκτικής και μη λεκτικής επικοινωνίας\nΚαθυστέρηση στην ανάπτυξη του λόγου ή και έλλειψη αυτού. Σε περιπτώσεις που υπάρχει λόγος μπορεί να παρατηρηθεί ιδιομορφία στη χρήση του, ιδιαιτέρως όταν συνυπάρχουν και άλλες διαταραχές .π.χ.:\nοι λέξεις να μην χρησιμοποιούνται σωστά (στις καταλήξεις, στη σύνταξη, στα φωνήματα) ή με νόημα,\nνα επαναλαμβάνει λέξεις ή φράσεις άμεσα ή καθυστερημένα (ηχολαλία),\nνα έχει πραγματολογικές δυσκολίες,\nδυσκολία στην μεταφορική χρήση του λόγου καθώς και δυσκολία κατανόησης οπτικών και ακουστικών ερεθισμάτων. Τα προαναφερόμενα μπορεί να έχουν ως αποτέλεσμα τη μη λειτουργική χρήση του λόγου.\nΤα άτομα με αυτισμό μπορεί να δυσκολεύονται στην κωδικοποίηση και αποκωδικοποίηση των εξωλεκτικών σημάτων π.χ.\nστην βλεμματική επαφή,\nστην στάση του σώματος,\nστη χρήση χειρονομιών, (χαιρετισμούς)\nεκφράσεις προσώπου κ.α.\nΟι δυσκολίες στις κοινωνικές σχέσεις, που έχει ένα παιδί με αυτισμό, είναι αρκετές και ουσιαστικές.\nέλλειψη ή μειωμένη φαντασία,\nδιαταραχές βλεμματικής επαφής,\nασυνήθιστες αντιδράσεις συμπεριφοράς σε αλλαγές,\nσε αισθητηριακά ζητήματα\nιδιαίτερες συναισθηματικές αντιδράσεις\nΔιαταραχές σε σωματική ανάπτυξη και φυσικές λειτουργίες\nΣτα παιδιά με αυτισμό μπορεί να συνυπάρχουν και άλλες διαταραχές με αποτέλεσμα να έχουν πολλές ιδιαιτερότητες, κάποιες από αυτές είναι και οι παρακάτω:\nΣύμφωνα με το DSM-V, που εκδόθηκε από την Αμερικάνικη Ψυχιατρική Εταιρεία το 2013 με νέα διαγνωστικά κριτήρια στην Ψυχική Υγεία, το οποίο έχει τροποποιηθεί ανάλογα με την ερευνητική βιβλιογραφία και την κλινική εμπειρία για την διαταραχή του αυτιστικού φάσματος. Αναφέρεται σε Διαταραχή Αυτιστικού Φάσματος και περιλαμβάνει τα εξής:\nΌλα τα προαναφερόμενα εντάχθηκαν στις Διαταραχές του Αυτιστικού Φάσματος, διότι έχουν ελλείψεις στην κοινωνική επικοινωνία/αλληλεπίδραση και περιορισμένη και επαναλαμβανόμενη συμπεριφορά.\n← Ξεκίνησαν οι εγγραφές για την 6η Πανελλήνια Ημερίδα Μαθησιακών Δυσκολιών!!! Το Πρότυπο Θεραπευτικό Κέντρο ζητάει υπάλληλο για γραμματειακή υποστήριξη →


Tout terrain ηλεκτρονικό κατάστημα στο Bikeinn\nΌλα ( Tout Terrain )\nΣχετικά με Tout Terrain\nTout terrain - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Tout terrain. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Tout terrain, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον ποδήλατο εξοπλισμό σας bikeinn. Γρήγορη αποστολή και ασφαλή πληρωμή bikeinn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


HELLAS PRESS: Πρωτοφανείς εικόνες Παγκοσμίου Πολέμου κάνουν το γύρο του κόσμου – Δείτε...\nΠρωτοφανείς εικόνες Παγκοσμίου Πολέμου κάνουν το γύρο του κόσμου – Δείτε...\nΠρωτοφανείς εικόνες Παγκοσμίου Πολέμου κάνουν το γύρο του κόσμου!\nH Ρωσία ανέπτυξε 8 πυροβολαρχίες S-400 στην Κριμαία με το βλέμμα στην Ουκρανία και το ΝΑΤΟ, η Κίνα μεταφέρει διηπειρωτικούς πυραύλους DF-21D «τους φονιάδες των αεροπλανοφόρων» και αντιπλοικούς πυραύλους, το 414 γερμανοολανδικό τάγμα με Leopard 2A6 αναπτύχθηκε στην Πολωνία, οι ΗΠΑ πραγματοποιούν τις πρώτες ασκήσεις με πραγματικά πυρά στην Πολωνία και στέλνουν πεζοναύτες στην Νορβηγία και η Ουκρανία ανακοίνωσε ασκήσεις στα σύνορα με Κριμαία!\nΤο Υπουργείο Άμυνας της Ουκρανίας ανακοίνωσε ότι αντιαεροπορικές μονάδες θα πραγματοποιούσαν ασκήσεις με πραγματικά πυρά βόρεια της Κριμαίας. Οι ασκήσεις θα γίνουν ημέρα και νύχτα.\nΣε ένα περιστατικό που ανεβάζει κι άλλο την ένταση, η Μόσχα καλεί για εξονυχιστική έρευνα για την επίθεση κατά Ορθόδοξης εκκλησίας του Πατριαρχείου Μόσχας στο Κίεβο και τιμωρία των ενόχων.\nΤαυτόχρονα στην Κριμαία αφίχθησαν για διαβουλεύσεις οι επικεφαλείς των Δημοκρατιών Ντονέτσκ και Λουχάνσκ, Alexander Zakharchenko και Igor Carpenter. Η επίσκεψη θα διαρκέσει μέχρι τις 20 Ιανουαρίου.\nΠαράλληλα στη γραμμή επαφής στο Ντονμπάς εντοπίστηκαν ξανά ξένοι μισθοφόροι όπως ανακοίνωσε ο εκπρόσωπος του Λουχάνσκ, Andrei Marochko.\nΤα σχέδια των ΗΠΑ για την ανάπτυξη κι άλλων στρατευμάτων στην Ευρώπη είναι δυνητικά καταστροφικά για την ασφάλεια όλης της περιοχής, είπε η εκπρόσωπος του υπουργείου Εξωτερικών της Ρωσίας Μαρία Ζαχάροβα.\n«Η Ουάσινγκτον μοιάζει στην πραγματικότητα να «ξεκινά μια νέα κούρσα εξοπλισμών, να προσπαθεί να μας επιβάλει ένα συγκρουσιακό μοντέλο στη (διμερή) σχέση, παρόμοιο με αυτό που είχαμε την εποχή του Ψυχρού Πολέμου».\nΕπιπλέον η Λετονία τοποθετεί αντιαεροπορικά συστήματα στην περιοχή Latgale, ανατολικά της χώρας στα σύνορα με Ρωσία. Τα αντιαεροπορικά συστήματα θα τοποθετηθούν στις περιοχές Daugavpils, Rezekne και Preili.\nΗ Κίνα από την πλευρά της ανακοίνωσε ότι θα λάβει σκληρές δράσεις αν ο νέος πρόεδρος των ΗΠΑ, Ν.Τραμπ, συνεχίσει να προκαλεί το Πεκίνο με την Ταιβάν.\n«Αν ο Τραμπ συνεχίσει τότε μια περίοδος καταστροφικών εξελίξεων θα είναι αναπόφευκτη» τόνισε.\n«Αν προσπαθήσει να καταστρέψει την αρχή της «Μιας Κίνας»ή αν έχει την ψευδαίσθηση ότι θα το χρησιμοποιήσουν ως διαπραγματευτικό χαρτί τότε θα καταστραφούν»


Reading: Παπαϊωάννου: “Αυτό που γίνεται είναι λάθος – Οι μεγάλοι μας θέλουν του χεριού τους”\nUpdated 2022/05/26 at 9:51 ΜΜ\nΤον προβληματισμό του τόσο για την καθυστέρηση των μπαράζ, με αφορμή τη δικαστική εμπλοκή του Παναιτωλικού σε υπόθεση παράνομου στοιχηματισμού, όσο και για τα λεφτά που δεν έχουν λάβει οι ομάδες της Σούπερ Λίγκας 1 από το στοίχημα, εξέφρασε ο Πανουργιάς Παπαϊωάννου.\nΜιλώντας στην ΕΡΤ 3, ο μεγαλομέτοχος της Λαμίας ανέφερε σχετικά με τους Αγρινιώτες: «Η Λαμία το βιώνει όλο αυτό με μία αβεβαιότητα. Αυτό είναι το μεγαλείο του ελληνικού ποδοσφαίρου. Αν υπάρχει κάτι στην υπόθεση του Παναιτωλικού δεν θα έπρεπε να έχει πάει τόσο μακριά. Είναι λάθος ακόμα και για τον ίδιο τον Παναιτωλικό.\nΠολλά ακούμε για το στοίχημα στην Ελλάδα, είναι το σαράκι που τρώει όλες τις ομάδες. Πρέπει να μπουν συγκεκριμένα όρια και τιμωρίες, γιατί δημιουργείται μεγάλο πρόβλημα για εμάς τους ιδιοκτήτες».\nΚαι πρόσθεσε αναφορικά με το θέμα των χρημάτων από το στοίχημα: «Από το στοίχημα διεκδικούμε κάποια χρήματα για να θωρακίσουμε τις ομάδες μας και δεν ξέρουμε καν πότε θα πάρουμε τι. Συμμετέχουμε στο στοίχημα σαν ομάδες και παρά τα προβλήματα υπολογίζουμε σε αυτά τα χρήματα. Οι μεγάλοι μας θέλουν φτωχούς και του χεριού τους».\nLamianow.gr 26 Μαΐου 2022, 20:31\nPrevious Article Κόφτης στα κλιματιστικά: Το κυβερνητικό σχέδιο για εξοικονόμηση ενέργειας\nNext Article Ροδίτσα Λαμίας : Έχασε τον έλεγχο και τούμπαρε στο οδόστρωμα… (φωτό – βίντεο)


Η μαγεία των Χριστουγέννων στην ΧΑΝΘ -\n8 Αυγούστου, 2020 1:40 μμ\nOn 15 Δεκεμβρίου, 2019 12:15 πμ\nΌπως τόσα χρόνια, έτσι και φέτος, η ΧΑΝΘ και ειδικότερα οι συμμετέχοντες στο πρόγραμμα της Σχολής Στελεχών, διοργάνωσε το Χριστουγεννιάτικο φιλανθρωπικό Bazaar!\nΡεπορτάζ: Ελένη Βαρδάκη\nΤο διήμερο 13 και 14 Δεκεμβρίου 2019, στον ειδικά διαμορφωμένο προαύλιο χώρο της ΧΑΝΘ, μπορούσε να βρει κανείς πεντανόστημα φαγητά και λιχουδιές, τα οποία φτιάχτηκαν με αγάπη από τα νεαρά στελέχη. Εμείς με τη σειρά μας επισκεφτήκαμε τη ΧΑΝΘ και εντυπωσιαστήκαμε με το πόσο μεγάλο και όμορφο ήταν το Bazaar, αλλά και με τους πρωτότυπους πάγκους που διέθετε.\nΣυγκεκριμένα, μπαίνοντας στο κεντρικό κτήριο, μπορούσε κανείς να δει πάγκους πώλησης μικροαντικειμένων από ανακυκλώσιμα υλικά (εκστρατεία #zeroplastic) αλλά και πάγκους ειδών second hand (εκστρατεία #zerowaste).\nΝα σημειωθεί ότι την εκδήλωση συνόδευαν χριστουγεννιάτικα τραγούδια, δημιουργώντας ένα ακόμα πιο εύθυμο και γιορτινό κλίμα!\nΘα μπορούσαμε να πούμε πως ξεχώρισαν οι φιλικές προς το περιβάλλον πάνινες τσάντες, τις οποίες μπορούσες να αγοράσεις, συμβάλλοντας έτσι και εσύ στην εκστρατεία #zeroplastic.\nΣτο χριστουγεννιάτικο αυτό παζάρι, έβρισκε κανείς σχεδόν τα πάντα! Πάγκοι με χριστουγεννιάτικα στολίδια, γούρια για το νέο έτος, χριστουγεννιάτικα αξεσουάρ, χειροποίητα κοσμήματα και ό,τι άλλο μπορεί κανείς να φανταστεί, ήταν εκεί.\nΚαθ’ όλη τη διάρκεια της εκδήλωσης, διεξήχθησαν δραστηριότητες για να ψυχαγωγηθούν μικροί και μεγάλοι. Υπήρχαν ωστόσο και βιωματικές δραστηριότητες με σκοπό την ενημέρωση των επισκεπτών για το κοινωνικό πρόσημο του Χριστουγεννιάτικου Bazaar και τους 17 Στόχους Βιώσιμης Ανάπτυξης!\nΑν μάλιστα ήθελες να έχεις μια αναμνηστική φωτογραφία από την επίσκεψή σου στο χριστουγεννιάτικο αυτό Bazaar, φυσικά και υπήρχε τρόπος! Τα μέλη της σχολής στελεχών είχαν προνοήσει, και έστησαν ένα photobooth, με χριστουγεννιάτικη διακόσμηση.\nΤο παρών στη συγκεκριμένη εκδήλωση έδωσε ο δήμαρχος Θεσσαλονίκης, Κωνσταντίνος Ζέρβας, ο οποίος φωτογραφήθηκε με μέλη της ΧΑΝΘ.\n*Η παρακάτω φωτογραφία έχει αναρτηθεί στο facebook στη σελίδα της ΧΑΝΘ\nΣτόχος του φετινού Bazaar, ήταν από τα έσοδα που θα συγκεντρωθούν, να διατεθούν για τους σκοπούς και το έργο της ΧΑΝΘ, των προγραμμάτων κοινωνικής προσφοράς και το πρόγραμμα υποτροφιών της, το οποίο τα τελευταία 9 χρόνια πρόσφερε 700 υποτροφίες (συνολικής αξίας 209.009€), σε παιδιά από ευπαθείς ομάδες πληθυσμού για δωρεάν συμμετοχή στα προγράμματά της.\nΑν δεν πρόλαβες να παρευρεθείς στην συγκεκριμένη εκδήλωση, αλλά θες να ζήσεις την μαγεία των Χριστουγέννων στη Θεσσαλονίκη, παρακάτω σου παρουσιάζουμε μερικές από τις εκδηλώσεις που πρόκειται άμεσα να διεξαχθούν:\nΠότε: 20 Δεκεμβρίου 2019\nΏρα: 8.30 μμ – 10.30 μμ\nΠού: Κλειστό Γυμναστήριο Χ.Α.Ν.Θ. – ΗΡΩΝ – Μίμης Τσικίνας\nThesaloniki Christmas Flea market\nΠότε: 20 -29 Δεκεμβρίου\nΏρα: 11.00 πμ – 9.00 μμ\nΠού: Αποθήκη Γ´ (Λιμάνι).\nΔεκέμβριος 2019ΘεσσαλονίκηΣΧΟΛΗ ΣΤΕΛΕΧΩΝΧΑΝΘΧριστουγεννιάτικο Bazaar\nPrev\tNext 1 της 3,362


Aστρολογικές προβλέψεις της εβδομάδας (7 - 13/12)\nAστρολογικές προβλέψεις της εβδομάδας (7 - 13/12) Aστρολογικές προβλέψεις της εβδομάδας (7 - 13/12)\nΠώς θα είναι η εβδομάδα σου, σύμφωνα με το ζώδιο σου;\nΔες όσα προβλέπει το ζώδιο και ο ωροσκόπος σου για την εβδομάδα που μόλις ξεκίνησε\nΚύριο μέλημά σου αυτήν τη βδομάδα είναι ο τομέας των οικονομικών σου, καθώς σου δίνεται η ευκαιρία να τακτοποιήσεις εκκρεμότητες, να προλάβεις ημερομηνίες και να ρυθμίσεις παλιές οφειλές σου. Κάθε κίνησή σου ή απόφασή σου στα εργασιακά θα πρέπει να είναι μελετημένη, παρόλο που η συγκέντρωσή σου είναι ιδιαίτερα δύσκολη σε αυτόν τον τομέα. Οι συναισθηματικές ανασφάλειές σου σε οδηγούν σε κτητικές συμπεριφορές απέναντι στον ερωτικό σύντροφό σου. Φρόντισε να μην τον τρελάνεις με την κυκλοθυμία σου. Εσύ που είσαι μόνη, το τέλος της εβδομάδας με το τρίγωνο του Ήλιου και του Άρη είναι κατάλληλο για να πλησιάσεις το πρόσωπο που σε ενδιαφέρει, είτε πρόκειται για κάτι παρελθοντικό είτε για κάτι πρόσφατο.\nΔΙΑΒΑΣΕ ΕΠΙΣΗΣ: Tι μάθημα πήρες από το 2020, σύμφωνα με το ζώδιο σου\nΟι συγκυρίες καθώς και οι πλανητικές όψεις αυτής της εβδομάδας σε ευνοούν και σε παροτρύνουν να ασχοληθείς με τις συναισθηματικές ανάγκες σου και τα αγαπημένα σου πρόσωπα. Όσο η χρονιά πλησιάζει στο τέλος της νιώθεις επιτακτική την ανάγκη να ασχοληθείς με παρελθοντικές εργασιακές εκκρεμότητες. Οι συζητήσεις που θα διατηρηθούν σε ένα ήρεμο τόνο θα σε βοηθήσουν να καταλήξεις σε συμπεράσματα, πληροφορίες, ίσως και σε αποφάσεις. Παρά τις αυξημένες υποχρεώσεις σου εξοικονομείς χρόνο για τον αγαπημένο σου καθώς νιώθεις την ανάγκη να εισπράξεις επιβεβαίωση και ασφάλεια. Εσύ που είσαι μόνη, μια παλιά -ίσως καρμική κατάσταση- συνεχίζει να σε απασχολεί και δεν παύεις να ψάχνεις τρόπους προσέγγισής της.\nΈχεις τη διάθεση για επέκταση και για αλλαγές αυτήν τη βδομάδα και την ανάγκη να ξεφύγεις από την καθημερινότητα και τη ρουτίνα. Η δημοτικότητά σου στα εργασιακά ανεβαίνει και οι σχέσεις με συναδέλφους αποκαθίστανται δίνοντάς σου την ευκαιρία να δράσεις. Το τέλειο ρομάντζο που ονειρεύεσαι για τη συναισθηματική σου ζωή μπορείς να το γράψεις μόνη σου. Πρόσθεσε μαγεία στη σχέση με τον ερωτικό σύντροφό σου, πάρε πρωτοβουλίες και μην περιμένεις να γίνει κάτι από μόνο του. Εσύ που είσαι μόνη, η Αφροδίτη σε κάνει ρομαντική και υπερευαίσθητη κι αυτό μπορεί να σε οδηγήσει σε λανθασμένες επιλογές. Βέβαια οι ευκαιρίες να γνωρίσεις το πριγκιπόπουλο που ονειρεύεσαι σου δίνονται μέσα από το εργασιακό σου περιβάλλον.\nΟι όψεις της εβδομάδας σε βοηθούν να εξερευνήσεις τον εαυτό σου, τις συμπεριφορές και αντιδράσεις σου καθώς και τις ανάγκες σου. Θα χρειαστεί να καταναλώσεις πολύ ενέργεια στα εργασιακά, καθώς οι απαιτήσεις των στόχων αλλά και των ανώτερων σου αυξάνονται. Προσπάθησε να είσαι σαφής στην επικοινωνία σου προκειμένου να αποφύγεις παρεξηγήσεις. Η Αφροδίτη σου δίνει τη δυνατότητα να εξοικονομείς προσωπικό χρόνο για ξεκούραση, διασκέδαση και εσωτερική ηρεμία. Παρότρυνε τον ερωτικό σύντροφό σου και κάντε κοινά σχέδια για το μέλλον. Εσύ που είσαι μόνη, μέσα από το ευρύτερο περιβάλλον σου να θυμάσαι πως σου δίνονται οι ευκαιρίες να κάνεις ενδιαφέρουσες γνωριμίες.\nΟι πλανητικές ενέργειες από την αρχή της εβδομάδας σου δημιουργούν την επιθυμία να ασχοληθείς με τις ανάγκες των άλλων, κυρίως αυτών που έχουν πρωταγωνιστικό ρόλο στη ζωή σου. Καθώς και η Αφροδίτη συμβάλει σε αυτό, καταλαβαίνεις πως είναι καιρός να δείξεις το ενδιαφέρον και τα συναισθήματά σου περισσότερο. Η κοινωνικότητά σου αυξάνεται και ήρθε καιρός να βγεις από το καβούκι σου. Αν και φαίνεται να έχεις την ανάγκη για ριζικές αλλαγές στα εργασιακά θα πρέπει να κινηθείς με πρόγραμμα. Απόφυγε τις επιπόλαιες ενέργειες και προχώρησε τα σχέδια σου βήμα βήμα. Ξεδίπλωσε τα ηγετικά σου ταλέντα χωρίς να γίνεις προκλητική απέναντι σε συναδέλφους. Μπορείς να συνδυάσεις την ανάγκη σου για ανεξαρτησία με την επιθυμία σου για συντροφικότητα και να διατηρήσεις το καλό κλίμα που ήδη υπάρχει στη σχέση με τον ερωτικό σύντροφό σου. Εσύ που είσαι μόνη, η Αφροδίτη σου δημιουργεί τη διάθεση για ερωτικές περιπέτειες και εμπειρίες. Λάβε βέβαια υπόψη σου το κόστος που θα μπορούσε να έχει αυτή σου η διάθεση.\nΗ εβδομάδα σου δίνει τη δυνατότητα να διεκπεραιώσεις γραφειοκρατικές υποθέσεις και πιθανές εκκρεμότητες των υποθέσεων σου με επιτυχία. Είσαι πολύ πιο δημιουργική, οργανωτική και λειτουργική στα εργασιακά, περισσότερο ίσως από κάθε άλλη φορά. Πρόσεξε βέβαια τα σημεία της υπερβολής και απόφυγέ τα. Η εβδομάδα παρουσιάζει σημαντικές ευκαιρίες στην εξέλιξή σου και σου δημιουργεί όλες τις απαραίτητες συγκυρίες και προϋποθέσεις για να δείξεις τις ηγετικές ικανότητές σου. Η Αφροδίτη σε κάνει πολύ πιο συμπονετική με τα αγαπημένα σου πρόσωπα, κυρίως με τον ερωτικό σύντροφό σου που πλέον νιώθεις την ανάγκη να τον στηρίξεις και να τον κάνεις να νιώσει ασφαλής. Εσύ που είσαι μόνη, ίσως χρειαστεί να κάνεις λίγη υπομονή ή και να καταβάλλεις προσπάθεια προκειμένου να κατακτήσεις το πρόσωπο που σε ενδιαφέρει.\nΔΙΑΒΑΣΕ ΑΚΟΜΗ: Δεκέμβριος 2020: Πώς θα είναι σύμφωνα με το ζώδιό σου;\nΣυνεχίζεις να διανύεις μια περίοδο αυξημένης επικοινωνίας. Δεν σου λείπει ο δυναμισμός στο να εκφράζεις τις ιδέες σου στα εργασιακά και να διεκδικείς τα κεκτημένα σου. Οι σχέσεις με συναδέλφους βελτιώνονται σημαντικά κι έτσι μπορείς να αποκτήσεις συμμάχους. Αρκεί βέβαια να αποφύγεις τον ανταγωνισμό. Ίσως μια νέα επαγγελματική πρόταση να σε βάλει στη διαδικασία εγρήγορσης και να σου δημιουργήσει ενθουσιασμό. Απόφυγε το άγχος και τις βεβιασμένες αποφάσεις. Η συγκαταβατική σου συμπεριφορά βοηθά στο να αποφευχθούν δυσάρεστες εξελίξεις στη σχέση με τον ερωτικό σύντροφό σου. Η σεξουαλική σου διάθεση βρίσκεται στα ύψη κι έτσι μπορείς να τον κάνεις να νιώθει μοναδικός. Εσύ που είσαι μόνη, βελτίωσε την εμφάνισή σου, φρόντισε την ευεξία σου και άσε όλα τα υπόλοιπα στα χέρια της θεάς Αφροδίτης που φροντίζει για σένα.\nΗ εβδομάδα ουσιαστικά ξεκινά δυναμικά για εσένα. Η ανάγκη σου να εμπλουτίσεις τις εμπειρίες ή να αυξήσεις τα προσόντα σου στα εργασιακά πλέον είναι προτεραιότητά σου. Ξέρεις πως οι στόχοι σου είναι πολύ υψηλοί, για αυτό και φροντίζεις να προετοιμαστείς. Προς το παρόν έχεις όλες τις δυνατότητες να αναδείξεις τα ταλέντα σου και να βελτιώσεις τις σχέσεις σου με συναδέλφους. Η Αφροδίτη σε ευνοεί αρκετά στη συναισθηματική και ερωτική σου ζωή. Ανανέωσε τη σχέση με τον ερωτικό σύντροφό σου, εκμεταλλευόμενη την ακαταμάχητη σεξουαλικότητά σου. Ξεδίπλωσε την ερωτική πλευρά του εαυτού σου και μην φοβηθείς να συζητήσεις για μια δέσμευση. Εσύ που είσαι μόνη, μην αρνείσαι καμία πρόταση από φίλους για διαφορετικές δραστηριότητες. Ο μεγάλος έρωτας έρχεται από εκεί που δεν τον περιμένεις.\nΗ μαχητικότητα, η διεκδίκηση και η κατάκτηση των στόχων σου στα εργασιακά είναι ισχυρότερη από ποτέ. Μην διστάσεις να αναλάβεις νέα καθήκοντα γιατί μέσα από αυτά θα καταφέρεις πρώτον, να διαπιστώσεις τα ταλέντα σου και δεύτερον να ανέβεις ένα ακόμα σκαλοπάτι προς την επιτυχία. Οι πλανητικές διελεύσεις, σου δημιουργούν την ανάγκη να διευρύνεις τους πνευματικούς σου ορίζοντες και να βελτιώσεις κατά πολύ τον τρόπο επικοινωνίας σου. Μοιράσου εμπειρίες, γνώσεις και απόψεις με συναδέλφους. Ίσως αυτήν τη βδομάδα να νιώσεις κούραση και να θέλεις χρόνο χαλάρωσης με τον ερωτικό σύντροφό σου. Χρειάζεσαι ένα διάλειμμα και αντικειμενικά επιβάλλεται να αφιερώσεις ουσιαστικό και πιο ποιοτικό χρόνο στον άνθρωπό σου. Εσύ που είσαι μόνη, το φλερτ δεν λείπει σχεδόν ποτέ από την καθημερινότητά σου.\nΚάνε ένα διάλειμμα από τις υποχρεώσεις σου αυτήν τη βδομάδα και φρόντισε τον εαυτό σου. Το πλανητικό σκηνικό σου δίνει τη δυνατότητα να ανακτήσεις την αυτοεκτίμησή σου, να αναγνωρίσεις τις ανάγκες σου και ίσως τις άγνωστες πτυχές και δυνατότητες του εαυτού σου. Οι εξελίξεις στα εργασιακά ίσως σου αποκαλύψουν ένα παρασκήνιο από το οποίο θα πρέπει να προφυλαχθείς. Μην λες πολλά και κυρίως μην μπερδεύεσαι σε ξένα χωράφια. Από την άλλη οι συνθήκες είναι ευνοϊκές για να θέσεις σε εφαρμογή τις στρατηγικές που θα διευκολύνουν τα προσωπικά σχέδια και τους στόχους σου. Η συναισθηματική σου ζωή βρίσκεται στα καλύτερά της. Ανανέωσε τη σχέση με τον ερωτικό σύντροφό σου και πάρε τις αποφάσεις που θα επισφραγίσουν την αγάπη σας. Εσύ που είσαι μόνη, μέσω ενός κοινωνικού δικτύου δεν αποκλείεται να βρεις και το μεγάλο έρωτα. Καλώς να ορίσει στη ζωή σου από όπου κι αν προέρχεται.\nΕίναι καιρός να πιστέψεις στον εαυτό σου και να πάρεις τα πάνω σου. Οι ιδέες και οι απόψεις σου γίνονται απόλυτα αποδεκτές από τους άλλους, η αυτοπεποίθηση και η λάμψη σου ακαταμάχητες καθώς και οι ηγετικές δυνατότητές σου βρίσκονται στο ζενίθ. Μπορεί να κληθείς να δουλέψεις σε μια ομάδα που από τη μια, θα σε βοηθήσει να ανέβεις τα σκαλιά της επιτυχίας, από την άλλη όμως θα πρέπει να αποφύγεις και τις συγκρούσεις, την ανταγωνιστικότητα και τις διαφωνίες. Νιώθεις πιο ερωτευμένη από ποτέ με τον ερωτικό σύντροφό σου κι αυτό μπορεί να σε οδηγήσει σε κτητικότητα, ζήλιες και υπερβολές. Θυμήσου πως παν μέτρον άριστον και διατήρησε τις ισορροπίες σου. Εσύ που είσαι μόνη, μια δεύτερη ή μια πιο καχύποπτη σκέψη απέναντι σε νέες γνωριμίες δεν θα σου έκανε κακό. Αντίθετα θα σε προστάτευε από πληγές.\nΟι ενέργειες της εβδομάδας φέρνουν τις ευαισθησίες και τη συμπόνοια σου στην επιφάνεια. Για αυτό και η προτεραιότητα σου είναι το να πλησιάσεις τα αγαπημένα σου πρόσωπα, να τα κατανοήσεις και να τα βοηθήσεις όσο μπορείς να καλύψουν τις δικές τους ανάγκες. Νιώθεις έτοιμη να διεκδικήσεις και να κυνηγήσεις τα επαγγελματικά όνειρα και τους στόχους σου, όμως θα πρέπει να αποφύγεις τις υπερβολικές αντιδράσεις και τις αποφάσεις – κινήσεις ενθουσιασμού. Η Αφροδίτη σε γεμίζει δώρα για τη συναισθηματική σου ζωή. Στο χέρι σου είναι να πάρεις τον έλεγχο και να βελτιώσεις την ποιότητα της σχέσης με τον ερωτικό σύντροφό σου. Εσύ που είσαι μόνη, ανανέωσε την εμφάνισή σου, φρεσκάρισε την ντουλάπα σου χωρίς όμως να επιβαρύνεις πολύ το πορτοφόλι σου και να είσαι βέβαιη πως ο έρωτας θα πέσει στα πόδια σου.\nΔΙΑΒΑΣΕ ΕΠΙΣΗΣ: Aυτά τα ζώδια θα σε ξεγράψουν